title: Απόφαση αριθ. 12/2005 του Ελεγκτικού Συνεδρίου των Ευρωπαϊκών Κοινοτήτων, της 10ης Μαρτίου 2005 , σχετικά με την πρόσβαση του κοινού στα έγγραφα του Ελεγκτικού Συνεδρίου

text:
               20.3.2009

               EL

               Επίσημη Εφημερίδα της Ευρωπαϊκής Ένωσης

               C 67/1

         Απόφαση αριθ. 12/2005 (1) του Ελεγκτικού Συνεδρίου των Ευρωπαϊκών Κοινοτήτων, της 10ης Μαρτίου 2005, σχετικά με την πρόσβαση του κοινού στα έγγραφα του Ελεγκτικού Συνεδρίου
   (2009/C 67/01)
   ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τον εσωτερικό κανονισμό του (2), και ιδίως το άρθρο 30,
   τον κανονισμό (ΕΚ, Ευρατόμ) αριθ. 1605/2002 του Συμβουλίου για τη θέσπιση δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 143 παράγραφος 2 και το άρθρο 144 παράγραφος 1,
   Εκτιμώντας:
   ότι το δεύτερο εδάφιο του άρθρου 1 της συνθήκης για την Ευρωπαϊκή Ένωση κατοχυρώνει την έννοια της διαφάνειας, αναφέροντας ότι η συνθήκη διανοίγει νέα φάση στη διαδικασία μιας διαρκώς στενότερης ένωσης των λαών της Ευρώπης, στην οποία οι αποφάσεις λαμβάνονται όσο το δυνατόν πιο ανοικτά και όσο το δυνατόν εγγύτερα στους πολίτες,
   ότι στην κοινή δήλωση (4) σχετικά με τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (5), το Ευρωπαϊκό Κοινοβούλιο, το Συμβούλιο και η Επιτροπή καλούν τα άλλα όργανα να θεσπίσουν εσωτερικούς κανόνες σχετικά με την πρόσβαση του κοινού στα έγγραφα, οι οποίοι να λαμβάνουν υπόψη τις αρχές και τους περιορισμούς που προβλέπονται στον εν λόγω κανονισμό,
   ότι οι διατάξεις της απόφασης αριθ. 18/97 του Ελεγκτικού Συνεδρίου για τη θέσπιση εσωτερικών κανόνων σχετικά με τη διεκπεραίωση των αιτήσεων πρόσβασης στα έγγραφα που βρίσκονται στην κατοχή του Συνεδρίου (6) προϋπήρχαν του κανονισμού (ΕΚ) αριθ. 1049/2001 και θα έπρεπε να αναθεωρηθούν υπό το φως του εν λόγω κανονισμού και της νομολογίας του Δικαστηρίου των Ευρωπαϊκών Κοινοτήτων και του Πρωτοδικείου,
   ότι η διαφάνεια αυξάνει τη νομιμότητα, την αποτελεσματικότητα και την υπευθυνότητα της διοίκησης, ενισχύοντας έτσι τις αρχές της δημοκρατίας. Για το σκοπό δε αυτό θα πρέπει να προαχθεί η ορθή διοικητική πρακτική για την πρόσβαση στα έγγραφα,
   ότι, ωστόσο, πρέπει να διασφαλιστούν ορισμένα δημόσια και ιδιωτικά συμφέροντα μέσω εξαιρέσεων από την αρχή της πρόσβασης του κοινού στα έγγραφα και ότι προέχει να τηρούνται δεόντως τα διεθνή ελεγκτικά πρότυπα σχετικά με το απόρρητο των ελεγκτικών πληροφοριών,
   ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Σκοπός
   Σκοπός της παρούσας απόφασης είναι να καθοριστούν οι όροι, τα όρια και οι διαδικασίες βάσει των οποίων το Ελεγκτικό Συνέδριο (εφεξής «το Συνέδριο») παρέχει στο κοινό δικαίωμα πρόσβασης στα έγγραφα τα οποία κατέχει.
   Άρθρο 2
   Δικαιούχοι και πεδίο εφαρμογής
   1.   Εντός του πλαισίου και των ορίων των διατάξεων που περιλαμβάνει η παρούσα απόφαση καθώς και των διεθνών προτύπων που διέπουν το απόρρητο των ελεγκτικών πληροφοριών, κάθε πολίτης της Ένωσης και κάθε άλλο φυσικό ή νομικό πρόσωπο που διαμένει ή έχει την έδρα του σε ένα κράτος μέλος, έχει δικαίωμα πρόσβασης στα έγγραφα του Συνεδρίου, με την επιφύλαξη των αρχών, των όρων και των ορίων που καθορίζονται στην παρούσα απόφαση.
   2.   Το Συνέδριο μπορεί, με την επιφύλαξη των ιδίων αρχών, όρων και ορίων, να παράσχει δικαίωμα πρόσβασης στα έγγραφα σε κάθε φυσικό ή νομικό πρόσωπο που δεν διαμένει ή δεν έχει την έδρα του σε κράτος μέλος.
   3.   Η παρούσα απόφαση εφαρμόζεται σε όλα τα έγγραφα που κατέχει το Συνέδριο, δηλαδή έγγραφα τα οποία έχει καταρτίσει ή λάβει και είναι στην κατοχή του.
   4.   Η παρούσα απόφαση ισχύει με την επιφύλαξη των δικαιωμάτων πρόσβασης του κοινού στα έγγραφα που κατέχει το Συνέδριο τα οποία ενδέχεται να απορρέουν από μέσα του διεθνούς δικαίου ή κοινοτικές πράξεις εφαρμογής τους.
   Άρθρο 3
   Ορισμοί
   Για τους σκοπούς της παρούσας απόφασης:

               α)

               «έγγραφο» σημαίνει οποιοδήποτε περιεχόμενο ανεξαρτήτως μέσου εγγραφής του (γραμμένο σε χαρτί ή αποθηκευμένο σε ηλεκτρονική μορφή ή ως εγγραφή ήχου, εικόνας ή οπτικοακουστική εγγραφή)·

               β)

               «τρίτος» σημαίνει κάθε φυσικό ή νομικό πρόσωπο, ή κάθε μονάδα εκτός του Συνεδρίου, συμπεριλαμβανομένων των κρατών μελών, των άλλων κοινοτικών και μη κοινοτικών οργάνων και οργανισμών και των τρίτων χωρών.

         Άρθρο 4
   Εξαιρέσεις
   1.   Το Συνέδριo αρνείται την πρόσβαση σε έγγραφo σε περιπτώσεις όπου η κοινοποίηση μπορεί να υπονομεύσει την προστασία:

               α)

               του δημοσίου συμφέροντος, το οποίο περιλαμβάνει:

                           —

                           τη δημόσια ασφάλεια,

                           —

                           αμυντικά και στρατιωτικά θέματα,

                           —

                           διεθνείς σχέσεις,

                           —

                           τη δημοσιονομική, νομισματική ή οικονομική πολιτική της Κοινότητας ή ενός κράτους μέλους·

               β)

               της ιδιωτικής ζωής και της ακεραιότητας του ατόμου, ιδίως σύμφωνα με την κοινοτική νομοθεσία για την προστασία των προσωπικών δεδομένων.

         2.   Σύμφωνα με τους κανόνες που διέπουν το απόρρητο και καθορίζονται στα άρθρα 143, παράγραφος 2, και 144, παράγραφος 1 του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων και σε αντίστοιχες διατάξεις άλλων μέσων κοινοτικής νομοθεσίας, το Συνέδριο αρνείται την πρόσβαση στις ελεγκτικές παρατηρήσεις του. Μπορεί επίσης να αρνηθεί την πρόσβαση σε έγγραφα που χρησιμοποιήθηκαν για την προπαρασκευή αυτών των παρατηρήσεων.
   3.   Το Συνέδριo αρνείται την πρόσβαση σε έγγραφo σε περιπτώσεις όπου η κοινοποίηση μπορεί να υπονομεύσει την προστασία:

               —

               των εμπορικών συμφερόντων φυσικού ή νομικού προσώπου, συμπεριλαμβανομένης της πνευματικής ιδιοκτησίας,

               —

               δικαστικών διαδικασιών και νομικών συμβουλών,

               —

               επιθεωρήσεων, ερευνών και ελέγχων.

         4.   Η πρόσβαση σε έγγραφο, που έχει καταρτιστεί από το Συνέδριο για εσωτερική χρήση ή έχει ληφθεί από το Συνέδριο, το οποίο αφορά ζήτημα για το οποίο δεν έχει ακόμη ληφθεί απόφαση απορρίπτεται, εάν η κοινοποίηση του εγγράφου μπορεί να διακυβεύσει τη διαδικασία λήψης απόφασης από το Συνέδριο.
   Η πρόσβαση σε έγγραφο που περιέχει γνώμες για εσωτερική χρήση, οι οποίες έχουν διατυπωθεί στο πλαίσιο συσκέψεων και προκαταρκτικών διαβουλεύσεων εντός του Συνεδρίου, μπορεί να απορριφθεί ακόμη και μετά τη λήψη της σχετικής απόφασης, εάν η κοινοποίηση του εγγράφου ενδέχεται να διακυβεύσει τη διαδικασία λήψης απόφασης του Συνεδρίου.
   5.   Σε περίπτωση κατά την oπoία η αίτηση αφορά έγγραφo τo oπoίo βρίσκεται στην κατoχή τoυ Συνεδρίoυ χωρίς τo τελευταίo να είναι συντάκτης τoυ, τo Συνέδριo γνωστoπoιεί στoν ενδιαφερόμενo την παραλαβή της αίτησης, υπoδεικνύoντάς τoυ συγχρόνως τo πρόσωπo ή τo θεσμικό ή άλλo όργανo πρoς τo oπoίo πρέπει αυτή να υπoβληθεί.
   6.   Εάν από μία ή περισσότερες από τις εξαιρέσεις του παρόντος άρθρου καλύπτονται μόνον ορισμένα μέρη του ζητούμενου εγγράφου, τα υπόλοιπα μέρη του εγγράφου παρέχονται ελεύθερα.
   7.   Οι εξαιρέσεις του παρόντος άρθρου εφαρμόζονται με την επιφύλαξη των διατάξεων για την πρόσβαση του κοινού στα ιστορικά αρχεία των Κοινοτήτων που καθορίζονται στον κανονισμό (ΕΟΚ, Ευρατόμ) αριθ. 354/83 του Συμβουλίου (7).
   8.   Παρά τις εξαιρέσεις που παρατίθενται στο παρόν άρθρο, το Συνέδριο μπορεί να αποφασίσει να παράσχει δικαίωμα πρόσβασης σε έγγραφο, εν όλω ή εν μέρει, σε περιπτώσεις όπου υπάρχει υπέρτερο δημόσιο συμφέρον για την κοινοποίησή του.
   Άρθρο 5
   Αιτήσεις πρόσβασης
   Οι αιτήσεις πρόσβασης στα έγγραφα υποβάλλονται εγγράφως (8), είτε σε χαρτί είτε σε ηλεκτρονική μορφή, σε μία από τις γλώσσες που αναφέρονται στο άρθρο 314 της συνθήκης ΕΚ (9) με επαρκή σαφήνεια ώστε να μπορεί το Συνέδριο να ταυτοποιήσει το έγγραφο. Ο αιτών δεν είναι υποχρεωμένος να αιτιολογήσει την αίτησή του.
   Άρθρο 6
   Διεκπεραίωση των αρχικών αιτήσεων
   1.   Η διεκπεραίωση των αιτήσεων για πρόσβαση στα έγγραφα πραγματοποιείται από τον Διευθυντή του τομέα «Υποστήριξη του ελέγχου και επικοινωνία», ο οποίος αποστέλλει βεβαίωση παραλαβής στον αιτούντα, εξετάζει την αίτηση και αποφασίζει για τη συνέχεια που θα δοθεί σχετικά.
   2.   Ανάλογα με το θέμα της αίτησης, ο Διευθυντής του τομέα «Υποστήριξη του ελέγχου και επικοινωνία» ενημερώνει και, εφόσον χρειαστεί, συμβουλεύεται το αρμόδιο Μέλος, τον Γενικό Γραμματέα, τη νομική υπηρεσία ή τον εντεταλμένο για την προστασία των δεδομένων προτού αποφασίσει για τη δημοσιοποίηση του ζητούμενου εγγράφου.
   3.   Οι αιτήσεις για πρόσβαση σε έγγραφο διεκπεραιώνονται ταχέως. Εντός 15 εργάσιμων ημερών από την πρωτοκόλληση της αίτησης, το Συνέδριο είτε παρέχει το δικαίωμα πρόσβασης στο ζητούμενο έγγραφο σύμφωνα με τους όρους του άρθρου 9 ή, με γραπτή απάντηση, κοινοποιεί στον αιτούντα τους λόγους της ολικής ή μερικής άρνησης και τον ενημερώνει για το δικαίωμά του να ζητήσει από το Συνέδριο να επανεξετάσει τη θέση του σύμφωνα με τις διατάξεις του άρθρου 7.
   4.   Σε περίπτωση αίτησης που αφορά ιδιαίτερα ογκώδες έγγραφο ή μεγάλο αριθμό εγγράφων, το Συνέδριο μπορεί να συνεννοηθεί ανεπισήμως με τον αιτούντα, προκειμένου το θέμα να διευθετηθεί καταλλήλως. Σε παρόμοιες περιπτώσεις, η προθεσμία που προβλέπεται στην παράγραφο 3 μπορεί να παραταθεί κατά 15 εργάσιμες ημέρες, εφόσον ενημερωθεί προηγουμένως ο αιτών και εξηγηθούν οι λόγοι.
   Άρθρο 7
   Αίτηση επανεξέτασης
   1.   Σε περίπτωση ολικής ή μερικής απόρριψης, ο αιτών μπορεί, μέσα σε 15 εργάσιμες ημέρες από τη λήψη της απάντησης του Συνεδρίου, να ζητήσει από το Συνέδριο να επανεξετάσει τη θέση του.
   2.   Η απουσία απάντησης του Συνεδρίου εντός της ταχθείσας προθεσμίας μπορεί να δώσει στον αιτούντα το δικαίωμα να ζητήσει επανεξέταση.
   Άρθρο 8
   Διεκπεραίωση των αιτήσεων επανεξέτασης
   1.   Οι αιτήσεις επανεξέτασης υποβάλλονται στον Πρόεδρο του Συνεδρίου. Ανάλογα με το υπό εξέταση θέμα, ο Πρόεδρος του Συνεδρίου συμβουλεύεται το αρμόδιο Μέλος ή τον Γενικό Γραμματέα και, εφόσον χρειαστεί, μπορεί να ζητήσει τη γνώμη είτε της νομικής υπηρεσίας είτε του εντεταλμένου για την προστασία των δεδομένων προτού αποφασίσει για την παροχή του ζητούμενου εγγράφου.
   2.   Οι αιτήσεις επανεξέτασης διεκπεραιώνονται ταχέως. Εντός 15 εργάσιμων ημερών από την πρωτοκόλληση της αίτησης, το Συνέδριο είτε παρέχει το δικαίωμα πρόσβασης στο ζητούμενο έγγραφο και το χορηγεί σύμφωνα με ό,τι ορίζει το άρθρο 9 ή, με γραπτή απάντηση, κοινοποιεί στον αιτούντα τους λόγους της ολικής ή μερικής άρνησης. Σε περίπτωση ολικής ή μερικής άρνησης της πρόσβασης, το Συνέδριο ενημερώνει τον αιτούντα για τα ένδικα μέσα που διαθέτει, ήτοι την άσκηση προσφυγής κατά του Συνεδρίου και/ή την καταγγελία στον Ευρωπαίο Διαμεσολαβητή, βάσει των όρων των άρθρων 230 και 195 της συνθήκης ΕΚ αντίστοιχα.
   3.   Σε εξαιρετικές περιπτώσεις, για παράδειγμα σε περίπτωση αίτησης που αφορά ιδιαίτερα ογκώδες έγγραφο ή μεγάλο αριθμό εγγράφων, η προθεσμία που προβλέπεται στην παράγραφο 2 μπορεί να παραταθεί κατά 15 εργάσιμες ημέρες, εφόσον ενημερωθεί προηγουμένως ο αιτών και να εξηγηθούν οι λόγοι.
   4.   Η απουσία απάντησης εκ μέρους του Συνεδρίου εντός της ταχθείσας προθεσμίας θεωρείται ως αρνητική απάντηση και παρέχει στον αιτούντα το δικαίωμα να προσφύγει στα ένδικα μέσα που αναφέρονται στην παράγραφο 2.
   Άρθρο 9
   Πρόσβαση μετά από αίτηση
   1.   Ο αιτών μπορεί να συμβουλευτεί τα έγγραφα στα οποία του έχει παράσχει το Συνέδριο δικαίωμα πρόσβασης, είτε στην έδρα του Συνεδρίου στο Λουξεμβούργο είτε λαμβάνοντας αντίγραφο, μεταξύ άλλων και ηλεκτρονικό αντίγραφο, εφόσον υπάρχει. Στην πρώτη περίπτωση, η ημερομηνία και η ώρα της επίσκεψης συμφωνούνται μεταξύ του αιτούντος και του Διευθυντή του τομέα «Υποστήριξη του ελέγχου και επικοινωνία».
   2.   Ο αιτών μπορεί να επιβαρυνθεί με το κόστος της παραγωγής και αποστολής αντιγράφων. Η χρέωση δεν μπορεί υπερβαίνει το πραγματικό κόστος παραγωγής και αποστολής των αντιγράφων. Η εξέταση επί τόπου, τα αντίγραφα με λιγότερες από 20 σελίδες Α4 και η άμεση πρόσβαση στα έγγραφα με ηλεκτρονική μορφή είναι δωρεάν.
   3.   Εάν το κοινό έχει πρόσβαση σε ένα έγγραφο, το Συνέδριο μπορεί να εκπληρώσει την υποχρέωσή του για παροχή δικαιώματος πρόσβασης στο ζητούμενο έγγραφο ενημερώνοντας τον αιτούντα για τον τρόπο απόκτησής του.
   4.   Τα έγγραφα παρέχονται στην εκδοχή και στο μορφότυπο στα οποία υπάρχουν (συμπεριλαμβανομένου του ηλεκτρονικού ή άλλου μορφότυπου) ανάλογα με την προτίμηση του αιτούντος. Το Συνέδριο δεν υποχρεούται να δημιουργήσει νέο έγγραφο ή να συγκεντρώσει στοιχεία κατόπιν αίτησης του ενδιαφερομένου.
   Άρθρο 10
   Αναπαραγωγή εγγράφων
   1.   Τα έγγραφα που παρέχονται δυνάμει της παρούσας απόφασης δεν μπορούν να αναπαραχθούν ή να αξιοποιηθούν για εμπορικούς σκοπούς χωρίς προηγούμενη γραπτή έγκριση από το Συνέδριο.
   2.   Η παρούσα απόφαση εφαρμόζεται με την επιφύλαξη τυχόν υφιστάμενης κανονιστικής ρύθμισης για τα δικαιώματα πνευματικής ιδιοκτησίας, η οποία ενδεχομένως περιορίζει το δικαίωμα τρίτου να αναπαραγάγει ή να χρησιμοποιήσει τα γνωστοποιηθέντα έγγραφα.
   Άρθρο 11
   Τελικές διατάξεις
   1.   Η απόφαση αριθ. 18/97 του Ελεγκτικού Συνεδρίου της 20ής Φεβρουαρίου 1997 καταργείται.
   2.   Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.
   3.   Τίθεται σε ισχύ από την πρώτη του μήνα που έπεται της έγκρισής της.

      Λουξεμβούργο, 10 Μαρτίου 2005.

            Για το Ελεγκτικό Συνέδριο

         Hubert WEBER

            Πρόεδρος

      (1)  Όπως τροποποιήθηκε με την απόφαση αριθ. 14/2009 την οποία εξέδωσε το Συνέδριο κατά τη συνεδρίασή του της 5ης Φεβρουαρίου 2009.

      (2)  ΕΕ L 18 της 20.1.2005, σ. 1.

      (3)  ΕΕ L 248 της 16.9.2002, σ. 1.

      (4)  ΕΕ L 173 της 27.6.2001, σ. 5.

      (5)  ΕΕ L 145 της 31.5.2001, σ. 43.

      (6)  ΕΕ C 295 της 23.9.1998, σ. 1.

      (7)  Κανονισμός (ΕΟΚ, Ευρατόμ) αριθ. 354/83 του Συμβουλίου, όπως τροποποιήθηκε με τον κανονισμό (ΕΚ, Ευρατόμ) αριθ. 1700/2003 του Συμβουλίου (ΕΕ L 243 της 27.9.2003, σ. 1).

      (8)  Πρέπει να απευθύνονται στο Ευρωπαϊκό Ελεγκτικό Συνέδριο: Cour des comptes européenne, Directeur du «Soutien à l’audit et communication», 12 rue Alcide De Gasperi, L-1615 Luxembourg. Φαξ: (+352) 43 93 42, διεύθυνση ηλεκτρονικού ταχυδρομείου: euraud@eca.europa.eu

      (9)  Επί του παρόντος: αγγλικά, βουλγαρικά, γαλλικά, γερμανικά, δανικά, ελληνικά, εσθονικά, ιρλανδικά, ισπανικά, ιταλικά, λεττονικά, λιθουανικά, μαλτέζικα, ολλανδικά, ουγγρικά, πολωνικά, πορτογαλικά, ρουμανικά, σλοβακικά, σλοβενικά, σουηδικά, τσεχικά και φινλανδικά.


title: Απόφαση των συμβαλλομένων μερών, συνερχομένων στο πλαίσιο του Συμβουλίου, της 12ης Ιουνίου 2007 , για τη θέσπιση κανόνων εφαρμογής του άρθρου 6α της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)

text:
               15.6.2007

               EL

               Επίσημη Εφημερίδα της Ευρωπαϊκής Ένωσης

               L 155/78

      ΑΠΌΦΑΣΗ ΤΩΝ ΣΥΜΒΑΛΛΟΜΈΝΩΝ ΜΕΡΏΝ, ΣΥΝΕΡΧΟΜΈΝΩΝ ΣΤΟ ΠΛΑΊΣΙΟ ΤΟΥ ΣΥΜΒΟΥΛΊΟΥ

   της 12ης Ιουνίου 2007
   για τη θέσπιση κανόνων εφαρμογής του άρθρου 6α της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)
   (2007/413/ΔΕΥ)
   ΤΑ ΣΥΜΒΑΛΛΟΜΕΝΑ ΜΕΡΗ της σύμβασης Ευρωπόλ, κράτη μέλη της Ευρωπαϊκής Ένωσης,
   Έχοντας υπόψη:
   τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) (1), όπως τροποποιήθηκε από το πρωτόκολλο το οποίο τροποποιεί την εν λόγω σύμβαση (2), και ιδίως το άρθρο 6α δεύτερο εδάφιο,
   το σχέδιο που εκπονήθηκε από το διοικητικό συμβούλιο αφού ζήτησε τη γνώμη της κοινής αρχής ελέγχου,
   Εκτιμώντας τα ακόλουθα:

               (1)

               Η θέσπιση των κανόνων εφαρμογής του άρθρου 6α της σύμβασης Ευρωπόλ εμπίπτει στα συμβαλλόμενα μέρη τα οποία συνέρχονται στο πλαίσιο του Συμβουλίου.

               (2)

               Τα συμβαλλόμενα μέρη, θεσπίζοντας την παρούσα απόφαση, τηρούν την υποχρέωσή τους δυνάμει της σύμβασης για την προστασία των ατόμων σε σχέση με την αυτόματη επεξεργασία προσωπικών δεδομένων, που υιοθετήθηκε από το Συμβούλιο της Ευρώπης στις 28 Ιανουαρίου 1981.

               (3)

               Τα συμβαλλόμενα μέρη λαμβάνουν επίσης υπόψη τη σύσταση R(87)15 της Επιτροπής Υπουργών του Συμβουλίου της Ευρώπης της 17ης Σεπτεμβρίου 1987 που διέπει τη χρήση προσωπικών δεδομένων στον αστυνομικό τομέα,

         ΑΠΟΦΑΣΙΖΟΥΝ:
   Άρθρο 1
   Ορισμοί
   Για τους σκοπούς της παρούσας απόφασης, νοούνται ως:

               α)

               «δεδομένα προσωπικού χαρακτήρα», κάθε πληροφορία που αναφέρεται σε κατονομαζόμενο ή αναγνωρίσιμο φυσικό πρόσωπο: ως αναγνωρίσιμο πρόσωπο λογίζεται το πρόσωπο εκείνο που μπορεί να προσδιορισθεί, άμεσα ή έμμεσα, ιδίως βάσει αριθμού ταυτότητας ή βάσει ενός ή περισσοτέρων συγκεκριμένων στοιχείων που χαρακτηρίζουν την υπόστασή του από φυσική, βιολογική, ψυχολογική, οικονομική, πολιτιστική ή κοινωνική άποψη·

               β)

               «επεξεργασία δεδομένων προσωπικού χαρακτήρα» («επεξεργασία»), κάθε λειτουργία ή σειρά λειτουργιών που επιτελείται σε δεδομένα προσωπικού χαρακτήρα, με ή χωρίς τη χρήση αυτοματοποιημένων μέσων, όπως η συλλογή, η καταχώριση, η οργάνωση, η αποθήκευση, η προσαρμογή ή μεταβολή, η ανάκτηση, η αναζήτηση πληροφοριών, η χρήση, η γνωστοποίηση με διαβίβαση, η διάδοση και κάθε άλλη μορφή διάθεσης, η εναρμόνιση ή ο συνδυασμός, καθώς και το κλείδωμα, η διαγραφή ή η καταστροφή·

               γ)

               «αυτοματοποιημένο σύστημα συλλογής πληροφοριών», το σύστημα που αναφέρεται στο άρθρο 6 παράγραφος 1 της σύμβασης Ευρωπόλ·

               δ)

               «σύστημα πληροφοριών», το σύστημα που αναφέρεται στο άρθρο 7 παράγραφος 1 της σύμβασης Ευρωπόλ·

               ε)

               «αρχείο εργασίας προς ανάλυση», αρχείο το οποίο έχει ανοιχθεί με σκοπό την ανάλυση, όπως αναφέρεται στο άρθρο 10 παράγραφος 1 της σύμβασης Ευρωπόλ·

               στ)

               «κράτος μέλος», συμβαλλόμενο μέρος της σύμβασης Ευρωπόλ·

               ζ)

               «τρίτο μέρος», τρίτο κράτος ή οργανισμός, όπως αναφέρονται στο άρθρο 10 παράγραφος 4 της σύμβασης Ευρωπόλ·

               η)

               «νομίμως εξουσιοδοτημένος υπάλληλος της Ευρωπόλ», υπάλληλος της Ευρωπόλ διορισμένος από τη διεύθυνση της Ευρωπόλ για την επεξεργασία αποθηκευμένων δεδομένων προσωπικού χαρακτήρα δυνάμει της παρούσας απόφασης.

         Άρθρο 2
   Πεδίο εφαρμογής
   Η παρούσα απόφαση εφαρμόζεται σε δεδομένα προσωπικού χαρακτήρα που διαβιβάζονται στην Ευρωπόλ προκειμένου να εξακριβώνει κατά πόσον είναι χρήσιμα για τα καθήκοντά της και μπορούν να καταχωρισθούν στο αυτοματοποιημένο σύστημα συλλογής πληροφοριών, με εξαίρεση:

               α)

               τα δεδομένα προσωπικού χαρακτήρα που έχουν καταχωρισθεί στο σύστημα πληροφοριών δυνάμει του άρθρου 9 παράγραφος 1 της σύμβασης Ευρωπόλ·

               β)

               τα δεδομένα προσωπικού χαρακτήρα που παρέσχε κράτος μέλος ή τρίτο μέρος προκειμένου να συμπεριληφθούν σε συγκεκριμένο αρχείο εργασίας προς ανάλυση καθώς και δεδομένα προσωπικού χαρακτήρα που είναι καταχωρισμένα σε αρχείο εργασίας προς ανάλυση δυνάμει του άρθρου 10 της σύμβασης Ευρωπόλ.

         Άρθρο 3
   Πρόσβαση και χρήση
   1.   Η πρόσβαση σε δεδομένα προσωπικού χαρακτήρα από την Ευρωπόλ δυνάμει της παρούσας απόφασης περιορίζεται σε νομίμως εξουσιοδοτημένους υπαλλήλους της Ευρωπόλ.
   2.   Με την επιφύλαξη του άρθρου 13 της σύμβασης Ευρωπόλ, τα δεδομένα προσωπικού χαρακτήρα που επεξεργάζεται η Ευρωπόλ, χρησιμοποιούνται μόνο για να εξακριβώνεται κατά πόσον είναι χρήσιμα για τα καθήκοντά της και μπορούν να καταχωρισθούν στο αυτοματοποιημένο σύστημα συλλογής πληροφοριών.
   Άρθρο 4
   Κανόνες για την προστασία των δεδομένων προσωπικού χαρακτήρα και την ασφάλεια των δεδομένων
   1.   Κατά την επεξεργασία δεδομένων προσωπικού χαρακτήρα δυνάμει της παρούσας απόφασης, η Ευρωπόλ συμμορφώνεται με τους κανόνες για την προστασία των δεδομένων προσωπικού χαρακτήρα και την ασφάλεια των δεδομένων που θεσπίζονται στη σύμβαση Ευρωπόλ, ιδίως στο άρθρο 14 παράγραφος 3 και στα άρθρα 16 και 25, καθώς και με τους κανόνες που θεσπίζονται για την εφαρμογή της.
   2.   Σε περίπτωση που η Ευρωπόλ αποφασίσει να συμπεριλάβει τέτοια δεδομένα στο αυτοματοποιημένο σύστημα συλλογής πληροφοριών, να τα διαγράψει ή να τα καταστρέψει, ενημερώνει σχετικά το κράτος μέλος ή το τρίτο μέρος που παρέσχον τα δεδομένα αυτά.
   Άρθρο 5
   Προθεσμία αποθήκευσης δεδομένων
   1.   Η απόφαση για τη χρήση δεδομένων προσωπικού χαρακτήρα σύμφωνα με το άρθρο 3 παράγραφος 2 λαμβάνεται το συντομότερο δυνατόν και, εν πάση περιπτώσει, το αργότερο έξι μήνες μετά την παραλαβή των δεδομένων αυτών από την Ευρωπόλ.
   2.   Αν δεν έχει ληφθεί σχετική απόφαση κατά τη λήξη της περιόδου των έξι μηνών, τα εν λόγω δεδομένα προσωπικού χαρακτήρα διαγράφονται ή καταστρέφονται και ενημερώνονται σχετικά το κράτος μέλος ή το τρίτο μέρος που παρέσχον τα δεδομένα αυτά.
   Άρθρο 6
   Ευθύνη
   1.   Η Ευρωπόλ φέρει την ευθύνη για την τήρηση των άρθρων 3, 4 και 5 της παρούσας απόφασης.
   2.   Η Ευρωπόλ ενημερώνει το διοικητικό συμβούλιο και την κοινή αρχή ελέγχου για τον τρόπο με τον οποίο προτίθεται να φέρει εις πέρας την ευθύνη αυτή πριν να αρχίσει την επεξεργασία δεδομένων δυνάμει της παρούσας απόφασης.
   Άρθρο 7
   Έναρξη παραγωγής αποτελεσμάτων
   Η παρούσα απόφαση παράγει αποτελέσματα από την επόμενη ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 12 Ιουνίου 2007.

            Για το Συμβούλιο

            Ο Πρόεδρος

         W. SCHÄUBLE

      (1)  ΕΕ C 316 της 27.11.1995, σ. 2.

      (2)  ΕΕ C 2 της 6.1.2004, σ. 1.


Avis juridique important

|

32003D0022(01)

2004/48/ΕΚ: Απόφαση της Ευρωπαϊκής Κεντρικής Τράπεζας, της 18ης Δεκεμβρίου 2003, που τροποποιεί το άρθρο 1 στοιχείο στ) της απόφασης ΕΚΤ/2001/16 σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002 (ΕΚΤ/2003/22)

Επίσημη Εφημερίδα αριθ. L 009 της 15/01/2004 σ. 0039 - 0039

Απόφαση της Ευρωπαϊκής Κεντρικής Τράπεζαςτης 18ης Δεκεμβρίου 2003που τροποποιεί το άρθρο 1 στοιχείο στ) της απόφασης ΕΚΤ/2001/16 σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002(ΕΚΤ/2003/22)(2004/48/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 32,την απόφαση ΕΚΤ/2001/16, της 6ης Δεκεμβρίου 2001, σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002(1),Εκτιμώντας τα ακόλουθα:(1) Το άρθρο 1 στοιχείο στ) της απόφασης ΕΚΤ/2001/16 ορίζει την "κλείδα κατανομής στο εγγεγραμμένο κεφάλαιο" με αναφορά στην απόφαση ΕΚΤ/1998/13, της 1ης Δεκεμβρίου 1998, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για το κεφάλαιο της Ευρωπαϊκής Κεντρικής Τράπεζας(2).(2) Η απόφαση ΕΚΤ/2003/17, της 18ης Δεκεμβρίου 2003, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(3) καταργεί την απόφαση ΕΚΤ/1998/13 από την 1η Ιανουαρίου 2004 και καθορίζει τις νέες σταθμίσεις που αποδίδονται στις εθνικές κεντρικές τράπεζες (ΕθνΚΤ) στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (στο εξής "σταθμίσεις στην κλείδα κατανομής").(3) Κρίνεται επομένως σκόπιμο το άρθρο 1 στοιχείο στ) της απόφασης ΕΚΤ/2001/16 να τροποποιηθεί αναλόγως, για τους σκοπούς της κατανομής του νομισματικού εισοδήματος των ΕθνΚΤ των κρατών μελών που έχουν υιοθετήσει το ευρώ από το οικονομικό έτος 2004. Με την εν λόγω τροποποίηση θα πρέπει να εισαχθεί ένας γενικός ορισμός του όρου "κλείδα κατανομής στο εγγεγραμμένο κεφάλαιο", προκειμένου στο μέλλον να αποφεύγεται η τροποποίηση της απόφασης ΕΚΤ/2001/16 κάθε φορά που προσαρμόζεται η κλείδα κατανομής για την εγγραφή στο κεφάλαιο της ΕΚΤ.(4) Προκειμένου να υπάρξει συμφωνία μεταξύ του εισοδήματος της ΕΚΤ που πραγματοποιείται στο πρώτο τρίμηνο του πρώτου έτους από το οποίο αρχίζει να ισχύει η εκάστοτε πενταετής αναπροσαρμογή και του εισοδήματος της ΕΚΤ που διανέμεται στο τέλος του εν λόγω τριμήνου, καθίσταται αναγκαία η παρέκκλιση από το πρώτο εδάφιο του άρθρου 2 παράγραφος 1 της απόφασης ΕΚΤ/2001/16, ώστε να εξασφαλιστεί ότι το εισόδημα που πραγματοποιείται τον Ιανουάριο του εν λόγω τριμήνου υπολογίζεται και αυτό με βάση τις νέες σταθμίσεις στην κλείδα κατανομής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τροποποιήσεις της απόφασης ΕΚΤ/2001/16Η απόφαση ΕΚΤ/2001/16 τροποποιείται ως εξής:1. Το άρθρο 1 στοιχείο στ) αντικαθίσταται από το ακόλουθο κείμενο:"στ) με τον όρο 'κλείδα κατανομής στο εγγεγραμμένο κεφάλαιο' νοούνται τα μερίδια συμμετοχής των ΕθνΚΤ (εκφραζόμενα ως ποσοστά) στο εγγεγραμμένο κεφάλαιο της ΕΚΤ, τα οποία προκύπτουν από την εφαρμογή στις ΕθνΚΤ των αναφερόμενων στο άρθρο 29.1 του καταστατικού σταθμίσεων στην κλείδα κατανομής, όπως ισχύουν για το οικείο οικονομικό έτος.".2. Στο άρθρο 2 παράγραφος 1 προστίθεται το ακόλουθο εδάφιο:"Τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ υπολογίζονται, για τη χρονική περίοδο από την 1η Ιανουαρίου έως τις 31 Ιανουαρίου του πρώτου έτους από το οποίο αρχίζει να ισχύει η εκάστοτε πενταετής αναπροσαρμογή του άρθρου 29.3 του καταστατικού, με βάση την προσαρμοσμένη κλείδα κατανομής στο εγγεγραμμένο κεφάλαιο, εφαρμοζόμενη στα υπόλοιπα που αφορούν το σύνολο των κυκλοφορούντων τραπεζογραμματίων ευρώ την 31η Δεκεμβρίου του προηγούμενου έτους.".Άρθρο 2Τελικές διατάξεις1. Η παρούσα απόφαση αρχίζει να ισχύει την 1η Ιανουαρίου 2004.2. Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.Φρανκφούρτη επί Μάιν, 18 Δεκεμβρίου 2003.Για το διοικητικό συμβούλιο της ΕΚΤJean-Claude Trichet(1) ΕΕ L 337 της 20.12.2001, σ. 55.(2) ΕΕ L 125 της 19.5.1999, σ. 33.(3) Βλέπε σελίδα 27 της παρούσας Επίσημης Εφημερίδας.


Avis juridique important

|

31999D0468

1999/468/ΕΚ: Απόφαση του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή

Επίσημη Εφημερίδα αριθ. L 184 της 17/07/1999 σ. 0023 - 0026

ΑΠΟΦΑΣΗ ΤΟΥ ΣΥΜΒΟΥΛΙΟΥτης 28ης Ιουνίου 1999για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(1)(1999/468/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 202 τρίτο εδάφιο,την πρόταση της Επιτροπής(2),τη γνώμη του Ευρωπαϊκού Κοινοβουλίου(3),Εκτιμώντας τα ακόλουθα:(1) το Συμβούλιο, με τις πράξεις που εκδίδει, πρέπει να αναθέτει στην Επιτροπή τις αρμοδιότητες εκτέλεσης των κανόνων που θεσπίζει· το Συμβούλιο μπορεί να υπάγει την άσκηση αυτών των αρμοδιοτήτων σε ορισμένους όρους και μπορεί επίσης να διατηρήσει το δικαίωμα, σε ειδικές και αιτιολογημένες περιπτώσεις, να ασκεί απευθείας εκτελεστικές αρμοδιότητες·(2) το Συμβούλιο εξέδωσε την απόφαση 87/373/ΕΟΚ, της 13ης Ιουλίου 1987, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(4)· αυτή η απόφαση περιόρισε τις κατηγορίες διαδικασιών για την άσκηση αυτών των αρμοδιοτήτων·(3) με τη δήλωση αριθ. 31 την προσαρτημένη στην τελική πράξη της διακυβερνητικής διάσκεψης η οποία θέσπισε τη συνθήκη του Άμστερνταμ, η Επιτροπή καλείται να υποβάλει στο Συμβούλιο πρόταση για την τροποποίηση της απόφασης 87/373/ΕΟΚ·(4) περισσότερο για λόγους σαφήνειας και λιγότερο για τροποποίηση της απόφασης 87/373/ΕΟΚ, θεωρήθηκε σκόπιμο να αντικατασταθεί αυτή η απόφαση από νέα απόφαση και συνεπώς να καταργηθεί η απόφαση 87/373/ΕΟΚ·(5) πρώτος στόχος της απόφασης είναι, προκειμένου να επιτευχθεί μεγαλύτερη συνοχή και προβλεψιμότητα στην επιλογή επιτροπής, να θεσπίσει κριτήρια για την επιλογή των διαδικασιών επιτροπολογίας, με την προϋπόθεση ότι τα κριτήρια αυτά δεν είναι δεσμευτικά·(6) εν προκειμένω, πρέπει να γίνεται χρήση της διαδικασίας διαχειριστικής επιτροπής για μέτρα διαχείρισης που αφορούν την εφαρμογή της κοινής γεωργικής και αλιευτικής πολιτικής, ή την εφαρμογή προγραμμάτων με σημαντικές δημοσιονομικές επιπτώσεις· αυτά τα μέτρα διαχείρισης πρέπει να λαμβάνονται από την Επιτροπή με διαδικασία διασφαλίζουσα τη λήψη αποφάσεων εντός των ενδεδειγμένων προθεσμιών· ωστόσο, όταν υποβάλλονται στο Συμβούλιο μη επείγοντα μέτρα, η Επιτροπή θα πρέπει να μπορεί, κατά την κρίση της, να αναβάλει την εφαρμογή τους·(7) πρέπει να γίνεται χρήση της διαδικασίας κανονιστικής επιτροπής για μέτρα γενικής εμβέλειας, που έχουν ως στόχο την εφαρμογή των ουσιαστικών διατάξεων των βασικών πράξεων, μεταξύ των οποίων μέτρα για την προστασία της υγείας ή την ασφάλεια των ανθρώπων, των ζώων ή των φυτών, καθώς και μέτρα προσαρμογής ή ενημέρωσης ορισμένων μη ουσιαστικών διατάξεων της βασικής πράξης· τέτοια εκτελεστικά μέτρα πρέπει να θεσπίζονται με αποτελεσματική διαδικασία, με πλήρη σεβασμό του δικαιώματος νομοθετικής πρωτοβουλίας της Επιτροπής·(8) πρέπει να γίνεται χρήση της διαδικασίας συμβουλευτικής επιτροπής σε κάθε περίπτωση στην οποία κρίνεται ως η πλέον ενδεδειγμένη· η διαδικασία αυτή θα συνεχίσει να χρησιμοποιείται στις περιπτώσεις που εφαρμόζεται και σήμερα·(9) δεύτερος στόχος της παρούσας απόφασης είναι η απλοποίηση του συνόλου των όρων άσκησης των εκτελεστικών αρμοδιοτήτων που ανατίθενται στην Επιτροπή, καθώς και η αυξημένη συμμετοχή του Ευρωπαϊκού Κοινοβουλίου στις περιπτώσεις που η βασική πράξη που αναθέτει εκτελεστικές αρμοδιότητες στην Επιτροπή έχει θεσπισθεί με τη διαδικασία που καθορίζεται στο άρθρο 251 της συνθήκης· προς το σκοπό αυτό θεωρήθηκε αναγκαίο να μειωθεί ο αριθμός των διαδικασιών και να προσαρμοστούν στις αντίστοιχες αρμοδιότητες κάθε ενδιαφερομένου οργάνου, και ιδίως να δοθεί η ευκαιρία να λαμβάνονται υπόψη οι γνώμες του Κοινοβουλίου από την Επιτροπή ή το Συμβούλιο αντιστοίχως όταν ένα σχέδιο μέτρου που υποβάλλεται σε επιτροπή ή μια πρόταση που υποβάλλεται στο Συμβούλιο στο πλαίσιο της διαδικασίας κανονιστικής επιτροπής υπερβαίνει τις εκτελεστικές αρμοδιότητες που προβλέπονται στη βασική πράξη·(10) τρίτος στόχος της παρούσας απόφασης είναι να βελτιώσει την ενημέρωση του Κοινοβουλίου, ορίζοντας ότι η Επιτροπή πρέπει να ενημερώνει τακτικά το Ευρωπαϊκό Κοινοβούλιο για τις διαδικασίες επιτροπολογίας, ότι η Επιτροπή πρέπει να διαβιβάζει στο Ευρωπαϊκό Κοινοβούλιο έγγραφα που αφορούν τις δραστηριότητες των επιτροπών και να το ενημερώνει οσάκις διαβιβάζει στο Συμβούλιο μέτρα ή προτάσεις μέτρων που πρέπει να ληφθούν·(11) τέταρτος στόχος της παρούσας απόφασης είναι να βελτιώσει την ενημέρωση του κοινού σχετικά με την επιτροπολογία και, κατά συνέπεια, να εφαρμόσει στα έγγραφα των επιτροπών τις αρχές και προϋποθέσεις δημοσιοποίησης που εφαρμόζονται στην Επιτροπή, να προβλέψει τη δημοσίευση καταλόγου όλων των επιτροπών που βοηθούν την Επιτροπή στην άσκηση των εκτελεστικών αρμοδιοτήτων, καθώς και ετήσιας έκθεσης για τις εργασίες των επιτροπών, και τη δημοσίευση σε σχετικό μητρώο όλων των στοιχείων των εγγράφων που αφορούν επιτροπές και τα οποία έχουν διαβιβαστεί στο Ευρωπαϊκό Κοινοβούλιο·(12) οι ειδικές διαδικασίες επιτροπών που συστάθηκαν στο πλαίσιο της εφαρμογής της κοινής εμπορικής πολιτικής και των προβλεπόμενων από τις συνθήκες κανόνων ανταγωνισμού, οι οποίες δεν βασίζονται στην οδηγία 87/373/ΕΟΚ, ουδόλως θίγονται από την παρούσα απόφαση,ΑΠΟΦΑΣΙΖΕΙ:Άρθρο 1Με εξαίρεση ορισμένες ειδικές περιπτώσεις δεόντως αιτιολογημένες κατά τις οποίες η βασική πράξη απονέμει αποκλειστικά στο Συμβούλιο το δικαίωμα να ασκεί απευθείας εκτελεστικές αρμοδιότητες, οι εν λόγω αρμοδιότητες ανατίθενται στην Επιτροπή σύμφωνα με τις διατάξεις που προβλέπονται προς το σκοπό αυτό στη βασική πράξη. Οι διατάξεις αυτές καθορίζουν τα βασικά στοιχεία των ούτως ανατιθέμενων αρμοδιοτήτων.Όταν η βασική πράξη υπάγει την έγκριση εκτελεστικών μέτρων σε ορισμένους διαδικαστικούς όρους, οι όροι αυτοί πρέπει να είναι σύμφωνοι με τις διαδικασίες που προβλέπονται στα άρθρα 3, 4, 5 και 6.Άρθρο 2Η επιλογή διαδικασίας για την έγκριση των εκτελεστικών μέτρων διαπνέεται από τα ακόλουθα κριτήρια:α) τα μέτρα διαχείρισης, όπως εκείνα που αφορούν την κοινή γεωργική και αλιευτική πολιτική, ή την εκτέλεση προγραμμάτων με ουσιαστικές δημοσιονομικές επιπτώσεις, θα πρέπει να εγκρίνονται με τη διαδικασία της διαχειριστικής επιτροπής·β) τα γενικά μέτρα που αφορούν την εφαρμογή των ουσιαστικών στοιχείων μιας βασικής πράξης και τα μέτρα που αφορούν την προστασία της υγείας ή την ασφάλεια ανθρώπων, ζώων, ή φυτών, θα πρέπει να εγκρίνονται με τη διαδικασία της κανονιστικής επιτροπής.Όταν η βασική πράξη προβλέπει ότι μη ουσιαστικά στοιχεία της πράξης αυτής μπορούν να προσαρμοσθούν ή να ενημερωθούν με εκτελεστικά μέτρα, τα μέτρα αυτά θα πρέπει να εγκρίνονται με τη διαδικασία της κανονιστικής επιτροπής·γ) με την επιφύλαξη των στοιχείων α) και β), η διαδικασία της συμβουλευτικής επιτροπής πρέπει να χρησιμοποιείται σε κάθε περίπτωση στην οποία κρίνεται ως η πλέον ενδεδειγμένη.Άρθρο 3Διαδικασία της συμβουλευτικής επιτροπής1. Η Επιτροπή επικουρείται από συμβουλευτική επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλει στην εν λόγω επιτροπή σχέδιο των ληπτέων μέτρων. Η συμβουλευτική επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος, προβαίνοντας ενδεχομένως σε ψηφοφορία.3. Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.4. Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.Άρθρο 4Διαδικασία της διαχειριστικής επιτροπής1. Η Επιτροπή επικουρεiται από διαχειριστική επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος. Η γνώμη δίδεται με την πλειοψηφία που προβλέπεται στο άρθρο 205 παράγραφος 2 της συνθήκης στην περίπτωση αποφάσεων τις οποίες καλείται να εγκρίνει το Συμβούλιο μετά από πρόταση της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται με τον τρόπο που ορίζεται στο άρθρο εκείνο. Ο πρόεδρος δεν λαμβάνει μέρος στην ψηφοφορία.3. Η Επιτροπή, με την επιφύλαξη του άρθρου 8, εγκρίνει μέτρα που εφαρμόζονται αμέσως. Εντούτοις, αν τα μέτρα αυτά δεν είναι σύμφωνα με τη γνώμη που διατύπωσε η επιτροπή διαχείρισης, τα εγκριθέντα μέτρα ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει την εφαρμογή των μέτρων που αποφάσισε για διάστημα που καθορίζεται σε κάθε βασική πράξη αλλά που ουδέποτε υπερβαίνει το τρίμηνο από την ημερομηνία της ανακοίνωσης.4. Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται στην παράγραφο 3.Άρθρο 5Διαδικασία της κανονιστικής επιτροπής1. Η Επιτροπή επικουρείται από κανονιστική επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος. Η γνώμη δίδεται με την πλειοψηφία που προβλέπεται στο άρθρο 205 παράγραφος 2 της συνθήκης στην περίπτωση αποφάσεων τις οποίες καλείται να εγκρίνει το Συμβούλιο μετά από πρόταση της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται με τον τρόπο που ορίζεται στο άρθρο εκείνο. Ο πρόεδρος δεν λαμβάνει μέρος στην ψηφοφορία.3. Η Επιτροπή, με την επιφύλαξη του άρθρου 8, εγκρίνει τα σχεδιαζόμενα μέτρα εφόσον αυτά είναι σύμφωνα με τη γνώμη της επιτροπής.4. Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλει αμελλητί στο Συμβούλιο πρόταση σχετικά με τα ληπτέα μέτρα και ενημερώνει σχετικά το Ευρωπαϊκό Κοινοβούλιο.5. Εάν το Ευρωπαϊκό Κοινοβούλιο κρίνει ότι πρόταση που υποβλήθηκε από την Επιτροπή δυνάμει βασικής πράξης η οποία έχει εγκριθεί κατά τη διαδικασία τον άρθρου 251 της συνθήκης υπερβαίνει τις εκτελεστικές αρμοδιότητες που προβλέπονται από αυτή τη βασική πράξη, γνωστοποιεί τη θέση του στο Συμβούλιο.6. Κατά περίπτωση, λαμβάνοντας υπόψη τη θέση αυτή, το Συμβούλιο μπορεί να αποφασίζει με ειδική πλειοψηφία για την πρόταση εντός προθεσμίας που ορίζεται σε κάθε βασική πράξη και η οποία ουδέποτε υπερβαίνει τους τρεις μήνες από την ημερομηνία υποβολής στο Συμβούλιο.Εάν εντός αυτής της προθεσμίας το Συμβούλιο δηλώσει με ειδική πλειοψηφία ότι διαφωνεί με την πρόταση, η Επιτροπή την επανεξετάζει και μπορεί να υποβάλει στο Συμβούλιο τροποποιημένη πρόταση, να υποβάλει εκ νέου την πρότασή της ή να υποβάλει νομοθετική πρόταση με βάση τη συνθήκη.Εάν κατά τη λήξη της προθεσμίας το Συμβούλιο δεν έχει εγκρίνει την προτεινόμενη εκτελεστική πράξη ή δεν έχει εκδηλώσει τη διαφωνία του με τα προτεινόμενα εκτελεστικά μέτρα, η προτεινόμενη εκτελεστική πράξη εγκρίνεται από την Επιτροπή.Άρθρο 6Διαδικασία διασφάλισηςΗ ακόλουθη διαδικασία μπορεί να εφαρμοσθεί όταν η βασική πράξη αναθέτει στην Επιτροπή την εξουσία λήψης μέτρων διασφάλισης:α) η Επιτροπή κοινοποιεί στο Συμβούλιο και στα κράτη μέλη κάθε απόφαση σχετικά με μέτρα διασφάλισης. Μπορεί να προβλεφθεί ότι η Επιτροπή, πριν αποφασίσει, διαβουλεύεται με τα κράτη μέλη σύμφωνα με τους κατά περίπτωση καθοριζόμενους όρους·β) Κάθε κράτος μέλος μπορεί να παραπέμψει στο Συμβούλιο την απόφαση της Επιτροπής, εντός προθεσμίας που καθορίζεται στην εν λόγω βασική πράξη·γ) Το Συμβούλιο, με ειδική πλειοψηφία, μπορεί να λάβει διαφορετική απόφαση εντός προθεσμίας που ορίζεται στην εν λόγω βασική πράξη. Εναλλακτικά, η βασική πράξη μπορεί να προβλέπει ότι το Συμβούλιο, αποφασίζοντας με ειδική πλειοψηφία, μπορεί να επιβεβαιώσει, τροποποιήσει ή καταργήσει την απόφαση της Επιτροπής και ότι, εάν το Συμβούλιο δεν αποφασίσει εντός της προαναφερόμενης προθεσμίας, η απόφαση της Επιτροπής τεκμαίρεται ανακληθείσα.Άρθρο 71. Κάθε επιτροπή θεσπίζει τον εσωτερικό της κανονισμό μετά από πρόταση του προέδρου της, με βάση πρότυπους διαδικαστικούς κανόνες που δημοσιεύονται στην Επίσημη Εφημερίδα των Ευρωπαϊκών Κοινοτήτων.Οι υπάρχουσες επιτροπές προσαρμόζουν τους εσωτερικούς τους κανονισμούς προς τους πρότυπους κανόνες, εφόσον είναι αναγκαίο.2. Οι κανόνες και οι αρχές της δημοσιοποίησης των εγγράφων που ισχύουν για την Επιτροπή θε ισχύουν και για τις επιτροπές.3. Το Ευρωπαϊκό Κοινοβούλιο ενημερώνεται τακτικά από την Επιτροπή για τις εργασίες των επιτροπών. Προς τούτο, λαμβάνει τις ημερήσιες διατάξεις των συνεδριάσεων, τα σχέδια μέτρων που υποβάλλονται στις επιτροπές και αφορούν την εκτέλεση των πράξεων που εγκρίνονται με τη διαδικασία του άρθρου 251 της συνθήκης, καθώς και τα αποτελέσματα των ψηφοφοριών και τα συνοπτικά πρακτικά των συνεδριάσεων και τους καταλόγους των αρχών και οργανώσεων στις οποίες ανήκουν τα άτομα που ορίζουν τα κράτη μέλη ως αντιπροσώπους τους. Ενημερώνεται επίσης για κάθε μέτρο που διαβιβάζεται στο Συμβούλιο από την Επιτροπή ή για κάθε πρόταση ληπτέων μέτρων.4. Εντός έξι μηνών από την έναρξη ισχύος της παρούσας απόφασης, η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο όλων των επιτροπών που την επικουρούν στην άσκηση των εκτελεστικών αρμοδιοτήτων της. Ο κατάλογος προσδιορίζει την βασική πράξη (ή πράξεις), βάσει της οποίας συστάθηκε κάθε επιτροπή. Από το 2000 και μετά, η Επιτροπή θα δημοσιεύει επίσης ετήσια έκθεση των εργασιών των επιτροπών.5. Τα στοιχεία όλων των εγγράφων που διαβιβάζονται στο Κοινοβούλιο δυνάμει της παραγράφου 3 καθίστανται προσιτά στο κοινό με μητρώο, το οποίο θα δημιουργηθεί το 2001 από την Επιτροπή.Άρθρο 8Αν το Ευρωπαϊκό Κοινοβούλιο δηλώσει με αιτιολογημένο ψήφισμα ότι σχέδιο εκτελεστικών μέτρων του οποίου μελετάται η έγκριση και το οποίο υποβλήθηκε σε επιτροπή δυνάμει βασικής πράξης που έχει εκδοθεί σύμφωνα με τη διαδικασία του άρθρου 251 της συνθήκης υπερβαίνει τις εκτελεστικές αρμοδιότητες που προβλέπονται στη βασική πράξη, η Επιτροπή επανεξετάζει το εν λόγω σχέδιο. Λαμβάνοντας υπόψη το ψήφισμα αυτό, η Επιτροπή μπορεί, εντός των προθεσμιών της εν εξελίξει διαδικασίας, να υποβάλει στην επιτροπή νέο σχέδιο εκτελεστικών μέτρων, να συνεχίσει τη διαδικασία ή να υποβάλει στο Ευρωπαϊκό Κοινοβούλιο και το Συμβούλιο πρόταση βάσει της συνθήκης.Η Επιτροπή ενημερώνει το Ευρωπαϊκό Κοινοβούλιο και την επιτροπή για τη συνέχεια που σκοπεύει να δώσει στο ψήφισμα του Κοινοβουλίου και την αιτιολογεί.Άρθρο 9Η απόφαση 87/373/ΕΟΚ καταργείται.Άρθρο 10Η παρούσα απόφαση αρχίζει να ισχύ την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 28 Ιουνίου 1999.Για το ΣυμβούλιοΟ ΠρόεδροςM. NAUMANN(1) Πληροφορείται ο αναγνώστης ότι τρεις δηλώσεις που έχουν καταχωρηθεί στα πρακτικά του Συμβουλίου και αφορούν αυτή την απόφαση περιλαμβάνονται στην ΕΕ C 203 της 17ης Ιουλίου 1999, σ. 1.(2) ΕΕ C 279 της 8.9.1998, σ. 5.(3) Γνώμη που διατυπώθηκε στις 6 Μαΐου 1999 (δεν έχει ακόμα δημοσιευθεί στην Επίσημη Εφημερίδα).(4) ΕΕ L 197 της 18.7.1987, σ. 33.


title: Απόφαση του Συμβουλίου, της  10ης Απριλίου 2006 , σχετικά με τη σύναψη της συμφωνίας μεταξύ του Διεθνούς Ποινικού Δικαστηρίου και της Ευρωπαϊκής Ένωσης περί συνεργασίας και συνδρομής

text:
               28.4.2006

               EL

               Επίσημη Εφημερίδα της Ευρωπαϊκής Ένωσης

               L 115/49

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Απριλίου 2006
   σχετικά με τη σύναψη της συμφωνίας μεταξύ του Διεθνούς Ποινικού Δικαστηρίου και της Ευρωπαϊκής Ένωσης περί συνεργασίας και συνδρομής
   (2006/313/ΚΕΠΠΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της Προεδρίας,
   Εκτιμώντας τα ακόλουθα:

               (1)

               Κατά τη σύνοδό του στις 25 Απριλίου 2005, το Συμβούλιο αποφάσισε να εξουσιοδοτήσει την Προεδρία, επικουρούμενη από τον Γενικό Γραμματέα/Ύπατο Εκπρόσωπο («ΓΓ/ΥΕ»), και από την Επιτροπή, κατά περίπτωση, να αρχίσει διαπραγματεύσεις σύμφωνα με το άρθρο 24 της συνθήκης για την Ευρωπαϊκή Ένωση, προκειμένου να συναφθεί συμφωνία μεταξύ της Ευρωπαϊκής Ένωσης και του Διεθνούς Ποινικού Δικαστηρίου περί συνεργασίας και συνδρομής.

               (2)

               Συνεπεία της εν λόγω εξουσιοδότησης, η Προεδρία διαπραγματεύθηκε τη συμφωνία.

               (3)

               Η συμφωνία θα πρέπει να εγκριθεί εξ ονόματος της Ευρωπαϊκής Ένωσης,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ του Διεθνούς Ποινικού Δικαστηρίου και της Ευρωπαϊκής Ένωσης περί συνεργασίας και συνδρομής εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Το Συμβούλιο σημειώνει ότι η Επιτροπή σκοπεύει να κατευθύνει τις ενέργειές της προς την επίτευξη των στόχων και προτεραιοτήτων της συμφωνίας, κατά περίπτωση με τα κατάλληλα κοινοτικά μέτρα.
   Άρθρο 4
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 10 Απριλίου 2006.

            Για το Συμβούλιο

            Η Πρόεδρος

         U. PLASSNIK

    ---documentbreak---

               28.4.2006

               EL

               Επίσημη Εφημερίδα της Ευρωπαϊκής Ένωσης

               L 115/50

         ΣΥΜΦΩΝΊΑ
   μεταξύ του διεθνούς Ποινικού Δικαστηρίου και της Ευρωπαϊκής Ένωσης περί συνεργασίας και συνδρομής
   ΤΟ ΔΙΕΘΝΕΣ ΠΟΙΝΙΚΟ ΔΙΚΑΣΤΗΡΙΟ,
   εφεξής «Δικαστήριο»,
   αφενός, και
   Η ΕΥΡΩΠΑΪΚΗ ΕΝΩΣΗ,
   εφεξής «ΕΕ», εκπροσωπούμενη από την Προεδρία του Συμβουλίου της Ευρωπαϊκής Ένωσης,
   αφετέρου,
   εφεξής «τα μέρη»,
   ΕΚΤΙΜΩΝΤΑΣ τη θεμελιώδη σημασία και την προτεραιότητα που πρέπει να δίδεται στην εδραίωση του κράτους δικαίου και του σεβασμού των ανθρώπινων δικαιωμάτων και του ανθρωπιστικού δικαίου, καθώς και στη διατήρηση της ειρήνης και την ενίσχυση της διεθνούς ασφάλειας, σύμφωνα με τον Καταστατικό Χάρτη των Ηνωμένων Εθνών και το άρθρο 11 της συνθήκης για την Ευρωπαϊκή Ένωση.
   ΣΗΜΕΙΩΝΟΝΤΑΣ ότι οι αρχές του καταστατικού του Διεθνούς Ποινικού Δικαστηρίου της Ρώμης καθώς και εκείνες οι οποίες διέπουν τη λειτουργία του ευθυγραμμίζονται πλήρως με τις αρχές και τους στόχους της Ευρωπαϊκής Ένωσης.
   ΤΟΝΙΖΟΝΤΑΣ ότι η δικαιοσύνη δέον να απονέμεται δυνάμει του κράτους δικαίου και της διαδικαστικής αμεροληψίας, λαμβανομένων ιδιαιτέρως υπόψη των δικαιωμάτων των υποδίκων όπως προβλέπονται στο καταστατικό της Ρώμης.
   ΣΗΜΕΙΩΝΟΝΤΑΣ τον ιδιάζοντα ρόλο θυμάτων και μαρτύρων στις διαδικασίες ενώπιον του Δικαστηρίου και την ανάγκη συγκεκριμένων μέτρων αποσκοπούντων στην προστασία της ασφάλειάς τους και την αποτελεσματική τους συμμετοχή σύμφωνα με το καταστατικό της Ρώμης.
   ΥΠΕΝΘΥΜΙΖΟΝΤΑΣ ότι η ευρωπαϊκή στρατηγική ασφαλείας, η οποία υιοθετήθηκε από το Ευρωπαϊκό Συμβούλιο στις 12 Δεκεμβρίου 2003, υποστηρίζει μια διεθνή τάξη με βάση ένα πραγματικά πολυμερές σύστημα.
   ΕΧΟΝΤΑΣ ΥΠΟΨΗ την κοινή θέση 2003/444/ΚΕΠΠΑ του Συμβουλίου, της 16ης Ιουνίου 2003, για το Διεθνές Ποινικό Δικαστήριο καθώς και το σχέδιο δράσης του Συμβουλίου εν συνεχεία της εν λόγω κοινής θέσης, και ιδίως τον ουσιαστικό ρόλο του Διεθνούς Ποινικού Δικαστηρίου για την πρόληψη και καταστολή της διάπραξης των σοβαρών εγκλημάτων τα οποία εμπίπτουν στη δικαιοδοσία του.
   ΕΚΤΙΜΩΝΤΑΣ ότι η Ευρωπαϊκή Ένωση έχει δεσμευθεί να υποστηρίξει την αποτελεσματική λειτουργία του Διεθνούς Ποινικού Δικαστηρίου και να προαγάγει την καθολική υποστήριξη προς αυτό με την ενθάρρυνση της ευρύτερης δυνατής συμμετοχής στο καταστατικό της Ρώμης.
   ΥΠΕΝΘΥΜΙΖΟΝΤΑΣ ότι η παρούσα συμφωνία πρέπει να ερμηνεύεται σε συνδυασμό και με την επιφύλαξη του καταστατικού του Διεθνούς Ποινικού Δικαστηρίου της Ρώμης και των κανόνων δικονομίας και απόδειξης.
   ΥΠΕΝΘΥΜΙΖΟΝΤΑΣ ότι το άρθρο 87 παράγραφος 6 του καταστατικού της Ρώμης προβλέπει ότι το Δικαστήριο δύναται να ζητεί από οιαδήποτε διακυβερνητική οργάνωση την παροχή πληροφοριών ή εγγράφων και να επιδιώκει άλλες μορφές συνεργασίας και συνδρομής οι οποίες ενδεχομένως συμφωνούνται με μια τέτοια οργάνωση και συνάδουν με την αρμοδιότητα ή την εντολή του.
   ΕΚΤΙΜΩΝΤΑΣ ότι η παρούσα συμφωνία καλύπτει τους όρους συνεργασίας και συνδρομής μεταξύ του Διεθνούς Ποινικού Δικαστηρίου και της Ευρωπαϊκής Ένωσης και όχι μεταξύ του Διεθνούς Ποινικού Δικαστηρίου και των κρατών μελών της Ευρωπαϊκής Ένωσης.
   ΕΚΤΙΜΩΝΤΑΣ ότι προς τον σκοπό αυτόν, το Διεθνές Ποινικό Δικαστήριο και η Ευρωπαϊκή Ένωση θα πρέπει να συμφωνήσουν τους όρους συνεργασίας και συνδρομής, εκ παραλλήλου προς την κοινή θέση 2003/444/ΚΕΠΠΑ, καθώς και προς το σχέδιο δράσης της ΕΕ εν συνεχεία της εν λόγω κοινής θέσης,
   ΣΥΜΦΩΝΗΣΑΝ ΣΤΑ ΕΞΗΣ:
   Άρθρο 1
   Σκοπός της συμφωνίας
   Η παρούσα συμφωνία, η οποία συνάπτεται μεταξύ της Ευρωπαϊκής Ένωσης («ΕΕ») και του Διεθνούς Ποινικού Δικαστηρίου («Δικαστήριο») σύμφωνα με τις διατάξεις της συνθήκης για την Ευρωπαϊκή Ένωση («συνθήκη ΕΕ») και του καταστατικού του Διεθνούς Ποινικού Δικαστηρίου της Ρώμης («καταστατικό»), αντίστοιχα, καθορίζει τους όρους συνεργασίας και συνδρομής μεταξύ της ΕΕ και του Δικαστηρίου.
   Άρθρο 2
   Καθορισμός των όρων
   1.   Για τους σκοπούς της παρούσας συμφωνίας, ως «ΕΕ» νοείται το Συμβούλιο της Ευρωπαϊκής Ένωσης (εφεξής «Συμβούλιο»), ο Γενικός Γραμματέας/Ύπατος Εκπρόσωπος και η Γενική Γραμματεία του Συμβουλίου και η Επιτροπή των Ευρωπαϊκών Κοινοτήτων (εφεξής «Ευρωπαϊκή Επιτροπή»). Ως «ΕΕ» δεν νοούνται τα κράτη μέλη καθ’ εαυτά.
   2.   Για τους σκοπούς της παρούσας συμφωνίας, ως «Δικαστήριο» νοείται:

               α)

               Το Προεδρείο·

               β)

               η Βαθμίδα Εφέσεων, η Πρώτη Βαθμίδα και η Βαθμίδα Προδικασίας·

               γ)

               το Γραφείο του Εισαγγελέα·

               δ)

               η Γραμματεία·

               ε)

               η Γραμματεία της Συνέλευσης των κρατών μερών.

         Άρθρο 3
   Συμφωνίες με κράτη μέλη
   1.   Η παρούσα συμφωνία, συμπεριλαμβανομένων τυχόν συμφωνιών ή ρυθμίσεων που συνάπτονται δυνάμει του άρθρου 11, δεν ισχύει για τις αιτήσεις παροχής πληροφοριών του Δικαστηρίου οι οποίες αφορούν πληροφορίες, πλην εγγράφων της ΕΕ, που περιέχουν διαβαθμισμένες πληροφορίες της ΕΕ, οι οποίες προέρχονται από μεμονωμένα κράτη μέλη. Σε αυτές τις περιπτώσεις, η αίτηση υποβάλλεται απευθείας στο συγκεκριμένο κράτος μέλος.
   2.   Το άρθρο 73 του καταστατικού εφαρμόζεται, τηρουμένων των αναλογιών, στις αιτήσεις, τις οποίες υποβάλλει το Δικαστήριο στην ΕΕ δυνάμει της παρούσας συμφωνίας.
   Άρθρο 4
   Υποχρέωση συνεργασίας και συνδρομής
   Η ΕΕ και το Δικαστήριο συμφωνούν ότι, προκειμένου να διευκολύνεται η αποτελεσματική εκτέλεση των αντίστοιχων καθηκόντων τους, συνεργάζονται στενά μεταξύ τους κατά περίπτωση, και διαβουλεύονται σε θέματα αμοιβαίου ενδιαφέροντος, σύμφωνα με τις διατάξεις της παρούσας συμφωνίας, τηρώντας πλήρως τις αντίστοιχες διατάξεις της συνθήκης ΕΕ και του καταστατικού. Προκειμένου να διευκολύνεται αυτή η υποχρέωση συνεργασίας και συνδρομής, τα μέρη συμφωνούν να αναπτύσσουν τις κατάλληλες τακτικές επαφές μεταξύ του Δικαστηρίου και του σημείου επαφής της ΕΕ για το Δικαστήριο.
   Άρθρο 5
   Παρακολούθηση συνεδριάσεων
   Η ΕΕ μπορεί να προσκαλεί το Δικαστήριο να παρακολουθεί συσκέψεις και συνέδρια διευθετούμενα υπό την αιγίδα της, κατά τα οποία συζητούνται θέματα ενδιαφέροντα για το Δικαστήριο, προκειμένου να παρέχεται συνδρομή όσον αφορά ζητήματα που εμπίπτουν στη δικαιοδοσία του Δικαστηρίου.
   Άρθρο 6
   Προαγωγή των αξιών στις οποίες εδράζεται το καταστατικό
   Η ΕΕ και το Δικαστήριο συνεργάζονται, οσάκις απαιτείται, αναλαμβάνοντας πρωτοβουλίες ώστε να διευκολύνεται η διάδοση των αρχών, των αξιών και των διατάξεων του καταστατικού και συναφών πράξεων.
   Άρθρο 7
   Ανταλλαγή πληροφοριών
   1.   Η ΕΕ και το Δικαστήριο διασφαλίζουν, στο μεγαλύτερο δυνατό βαθμό και αν είναι εφικτό, την τακτική ανταλλαγή πληροφοριών και εγγράφων αμοιβαίου ενδιαφέροντος σύμφωνα με το καταστατικό και τους κανόνες δικονομίας και απόδειξης.
   2.   Λαμβάνοντας δεόντως υπόψη τις ευθύνες και τις αρμοδιότητές της δυνάμει της συνθήκης ΕΕ, η ΕΕ αναλαμβάνει την υποχρέωση να συνεργάζεται με το Δικαστήριο και να παρέχει σε αυτό τις πληροφορίες ή έγγραφα τις οποίες έχει στην κατοχή της και τις οποίες το Δικαστήριο δύναται να ζητεί σύμφωνα με το άρθρο 87 παράγραφος 6 του καταστατικού.
   3.   Η ΕΕ δύναται, τη ιδία πρωτοβουλία και συμφώνως προς τη συνθήκη ΕΕ, να παρέχει τις πληροφορίες ή έγγραφα, οι οποίες, ενδεχομένως, αφορούν το έργο του Δικαστηρίου.
   4.   Ο Γραμματέας του Δικαστηρίου παρέχει, σύμφωνα με το καταστατικό και τους κανόνες δικονομίας και απόδειξης, πληροφορίες και τεκμηρίωση όσον αφορά διαδικαστικά έγγραφα, προφορικές διαδικασίες, αποφάσεις και διατάξεις του Δικαστηρίου που ενδέχεται να ενδιαφέρουν την ΕΕ.
   Άρθρο 8
   Προστασία της ασφάλειας
   Σε περίπτωση κατά την οποία η συνεργασία, συμπεριλαμβανομένης της κοινολόγησης πληροφοριών ή εγγράφων, που προβλέπεται στην παρούσα συμφωνία, μπορεί να θέσει σε κίνδυνο την ασφάλεια του τωρινού ή πρώην προσωπικού της ΕΕ ή να βλάψει άλλως την ασφάλεια ή την ορθή διεξαγωγή οιασδήποτε επιχείρησης ή δράσης της ΕΕ, το Δικαστήριο μπορεί να διατάσσει, ιδίως κατόπιν αιτήσεως της ΕΕ, τα κατάλληλα μέτρα προστασίας.
   Άρθρο 9
   Διαβαθμισμένες πληροφορίες
   Οι διατάξεις που σχετίζονται με την κοινολόγηση διαβαθμισμένων πληροφοριών από την ΕΕ προς όργανο του Δικαστηρίου περιλαμβάνονται στο παράρτημα της παρούσας συμφωνίας, το οποίο συνιστά αναπόσπαστο μέρος της.
   Άρθρο 10
   Μαρτυρική κατάθεση μέλους του προσωπικού της Ευρωπαϊκής Ένωσης
   1.   Εάν το Δικαστήριο ζητήσει τη μαρτυρική κατάθεση υπαλλήλου ή μέλους του λοιπού προσωπικού της ΕΕ, η ΕΕ αναλαμβάνει την υποχρέωση να συνεργάζεται πλήρως με το Δικαστήριο, και, εάν παραστεί ανάγκη, και λαμβανομένων δεόντως υπόψη των ευθυνών και αρμοδιοτήτων της δυνάμει της συνθήκης ΕΕ και των σχετικών κανόνων που απορρέουν εξ αυτής, να λαμβάνει όλα τα απαραίτητα μέτρα που θα επιτρέψουν στο Δικαστήριο να ακούσει τη μαρτυρία του συγκεκριμένου προσώπου, αίροντας ιδίως την υποχρέωση του προσώπου αυτού περί απορρήτου.
   2.   Κατά τα οριζόμενα στο άρθρο 8, τα μέρη αναγνωρίζουν ότι είναι δυνατόν να απαιτηθούν μέτρα προστασίας στην περίπτωση που ζητηθεί η μαρτυρική κατάθεση υπαλλήλου ή μέλους του λοιπού προσωπικού της ΕΕ ενώπιον του Δικαστηρίου.
   3.   Με την επιφύλαξη του καταστατικού και των κανόνων δικονομίας και απόδειξης, η ΕΕ έχει δικαίωμα να ορίζει εκπρόσωπο προς επικουρία του τυχόν υπαλλήλου ή μέλους του λοιπού προσωπικού της ΕΕ, ο οποίος εμφανίζεται ως μάρτυς ενώπιον του Δικαστηρίου.
   Άρθρο 11
   Συνεργασία μεταξύ της Ευρωπαϊκής Ένωσης και του Εισαγγελέα
   1.   Η ΕΕ, σεβόμενη πλήρως τη συνθήκη ΕΕ:

               i)

               αναλαμβάνει την υποχρέωση να συνεργάζεται με τον Εισαγγελέα, σύμφωνα με το καταστατικό και τους κανόνες δικονομίας και απόδειξης, παρέχοντας τις πρόσθετες πληροφορίες που έχει στη διάθεσή της, και τις οποίες εκείνος(-η) ζητεί·

               ii)

               αναλαμβάνει την υποχρέωση να συνεργάζεται με τον Εισαγγελέα, σύμφωνα με το άρθρο 54 παράγραφος 3 στοιχείο γ) του καταστατικού·

               iii)

               συνάπτει σύμφωνα με το άρθρο 54 παράγραφος 3 στοιχείο δ) του καταστατικού, ρυθμίσεις ή συμφωνίες που δεν είναι ασύμβατες με το καταστατικό και που μπορεί να είναι αναγκαίες για να διευκολυνθεί η συνεργασία της ΕΕ με τον Εισαγγελέα.

         2.   Ο Εισαγγελέας απευθύνει εγγράφως αιτήσεις παροχής πληροφοριών στο Γενικό Γραμματέα/Ύπατο Εκπρόσωπο. Ο Γενικός Γραμματέας/Ύπατος Εκπρόσωπος απαντά εγγράφως εντός μηνός το αργότερο.
   3.   Η ΕΕ και ο Εισαγγελέας δύνανται να συμφωνήσουν ότι η ΕΕ παρέχει έγγραφα ή πληροφορίες στον Εισαγγελέα υπό την προϋπόθεση της εμπιστευτικότητας και με μόνο σκοπό την προσκόμιση νέων αποδεικτικών στοιχείων καθώς και υπό την προϋπόθεση ότι τα εν λόγω έγγραφα ή πληροφορίες δεν αποκαλύπτονται σε άλλα όργανα του Δικαστηρίου ή τρίτους, σε οιαδήποτε φάση της διαδικασίας ή μεταγενέστερα, χωρίς τη συγκατάθεση της ΕΕ. Εφαρμόζονται οι κανόνες του άρθρου 9 περί διαβαθμισμένων πληροφοριών.
   Άρθρο 12
   Προνόμια και ασυλίες
   Εάν το Δικαστήριο επιχειρεί να ασκήσει τη δικαιοδοσία του επί προσώπου το οποίο φέρεται ως ποινικώς υπεύθυνος αξιόποινης πράξης που εμπίπτει στη δικαιοδοσία του Δικαστηρίου και εάν το πρόσωπο αυτό απολαύει, σύμφωνα με τους σχετικούς κανόνες του διεθνούς δικαίου, τυχόν προνομίων ή ασυλιών, το αρμόδιο όργανο της ΕΕ αναλαμβάνει την υποχρέωση να συνεργάζεται πλήρως με το Δικαστήριο και, λαμβανομένων δεόντως υπόψη των ευθυνών και αρμοδιοτήτων του δυνάμει της συνθήκης ΕΕ και των σχετικών κανόνων που απορρέουν εξ αυτής, να λαμβάνει όλα τα απαραίτητα μέτρα που θα επιτρέψουν στο Δικαστήριο να ασκήσει τη δικαιοδοσία του, αίροντας ιδίως τα τυχόν προνόμια και ασυλίες σύμφωνα με όλους τους σχετικούς κανόνες του διεθνούς δικαίου.
   Άρθρο 13
   Ρυθμίσεις περί προσωπικού
   Σύμφωνα με το άρθρο 44 παράγραφος 4 του καταστατικού, η ΕΕ και το Δικαστήριο συμφωνούν να καθορίζουν, κατά περίπτωση, υπό ποιες εξαιρετικές περιστάσεις το Δικαστήριο δύναται να χρησιμοποιεί την εμπειρία μη αμειβομένου προσωπικού που προσφέρεται από την ΕΕ για να βοηθήσει τις εργασίες οιουδήποτε από τα όργανα του Δικαστηρίου.
   Άρθρο 14
   Υπηρεσίες και διευκολύνσεις
   Κατόπιν αιτήματος του Δικαστηρίου, η ΕΕ παρέχει για το έργο του Δικαστηρίου, εφ’ όσον υπάρχουν, τις διευκολύνσεις και υπηρεσίες που ενδέχεται να απαιτούνται, στις οποίες συμπεριλαμβάνεται, οσάκις ενδείκνυται, επιτόπια στήριξη. Οι όροι και προϋποθέσεις υπό τις οποίες διατίθενται οι εν λόγω διευκολύνσεις, υπηρεσίες ή στήριξη της ΕΕ είναι δυνατόν να συνιστούν, κατά περίπτωση, αντικείμενο προτέρων συμπληρωματικών διευθετήσεων.
   Άρθρο 15
   Επιμόρφωση
   Η ΕΕ προσπαθεί να υποστηρίζει κατά περίπτωση και σε συνεννόηση με το Δικαστήριο, την παροχή επιμόρφωσης και συνδρομής στους δικαστές, εισαγγελείς, υπαλλήλους και συμβούλους στο πλαίσιο των εργασιών της με το Δικαστήριο.
   Άρθρο 16
   Αλληλογραφία
   1.   Για τους σκοπούς της παρούσας συμφωνίας:

               α)

               όσον αφορά την ΕΕ:
               όλη η αλληλογραφία αποστέλλεται στο Συμβούλιο, στην ακόλουθη διεύθυνση:

                           Συμβούλιο της Ευρωπαϊκής Ένωσης

                           Προϊστάμενος Γραμματείας-Πρωτοκόλλου

                           Rue de la Loi/Wetstraat, 175

                           B-1048 Βρυξέλλες

                     ·
               όλη η αλληλογραφία διαβιβάζεται στα κράτη μέλη, στην Ευρωπαϊκή Επιτροπή και στο σημείο επαφής της ΕΕ για το Δικαστήριο από τον Προϊστάμενο Γραμματείας-Πρωτοκόλλου του Συμβουλίου, με την επιφύλαξη της παραγράφου 2·

               β)

               όσον αφορά το ΔΠΔ,
               όλη η αλληλογραφία αποστέλλεται στον Γραμματέα ή τον Εισαγγελέα, κατά περίπτωση.

         2.   Κατ’ εξαίρεση, η αλληλογραφία ενός μέρους στην οποία έχουν πρόσβαση μόνον συγκεκριμένοι αρμόδιοι υπάλληλοι, όργανα ή υπηρεσίες του μέρους αυτού, μπορεί, για επιχειρησιακούς λόγους, να απευθύνεται και να είναι προσιτή μόνον σε συγκεκριμένους αρμόδιους υπαλλήλους, όργανα ή υπηρεσίες του άλλου μέρους που έχουν ειδικά υποδειχθεί ως παραλήπτες, λαμβανομένων υπόψη των αρμοδιοτήτων τους και σύμφωνα με την αρχή της ανάγκης για γνώση. Όσον αφορά την ΕΕ, η αλληλογραφία αυτή διαβιβάζεται μέσω του προϊσταμένου Γραμματείας-Πρωτοκόλλου του Συμβουλίου.
   Άρθρο 17
   Εφαρμογή
   1.   Η Εισαγγελία και η Γραμματεία του Δικαστηρίου και ο Γενικός Γραμματέας του Συμβουλίου και της Ευρωπαϊκής Επιτροπής επιβλέπουν την εφαρμογή της παρούσας συμφωνίας, βάσει των οικείων αρμοδιοτήτων τους.
   2.   Το Δικαστήριο και η ΕΕ δύνανται, για τους σκοπούς εφαρμογής της παρούσας συμφωνίας, να προβαίνουν στις διευθετήσεις οι οποίες ενδεχομένως, κρίνονται κατάλληλες.
   Άρθρο 18
   Επίλυση διαφορών
   Όλες οι διαφορές μεταξύ της ΕΕ και του Δικαστηρίου που απορρέουν από την ερμηνεία ή την εφαρμογή της παρούσας συμφωνίας επιλύονται με διαβούλευση μεταξύ των μερών.
   Άρθρο 19
   Έναρξη ισχύος και αναθεώρηση
   1.   Η παρούσα συμφωνία αρχίζει να ισχύει την πρώτη ημέρα του πρώτου μήνα μετά την υπογραφή της από τα μέρη.
   2.   Η παρούσα συμφωνία δύναται να αναθεωρηθεί για να εξετασθούν δυνατές τροποποιήσεις αιτήσει εκατέρου των μερών. Αναθεωρείται το αργότερο πέντε έτη μετά την έναρξη ισχύος της.
   3.   Κάθε τροποποίηση της παρούσας συμφωνίας γίνεται μόνο γραπτώς και κατόπιν κοινής συμφωνίας των μερών.
   Άρθρο 20
   Καταγγελία
   Κάθε μέρος δύναται να καταγγείλει την παρούσα συμφωνία με γραπτή ειδοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλο μέρος, αλλά δεν θίγει τις υποχρεώσεις που έχουν ήδη αναληφθεί δυνάμει των διατάξεων της παρούσας συμφωνίας. Ιδίως, όλες οι διαβαθμισμένες πληροφορίες που έχουν παρασχεθεί ή ανταλλαγεί δυνάμει της παρούσας συμφωνίας εξακολουθούν να προστατεύονται σύμφωνα με τις διατάξεις που ορίζονται από αυτήν.
   ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι, υπέγραψαν την παρούσα συμφωνία.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      Έγινε στο Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilase.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxra jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwutysięcznego szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωοη
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Por la Corte Penal Internacional
         Za Mezinárodní trestní soud
         For Den Internationale Straffedomstol
         Für den Europäischen Strafgerichtshof
         Rahvusvahelise Kriminaalkohtu nimel
         Για to Διεθνές Ποινικό Δικαστήριο
         For the International Criminal Court
         Pour la Cour Pénale Internationale
         Per la Corte Penale Internazionale
         Starptautiskās Krimināltiesas vārdā
         Tarptautinio baudžiamojo teismo vardu
         A Nemzetközi Büntetőbíróság részéről
         Għall-Qorti Kriminali Internazzjonali
         Voor het Internationaal Strafhof
         W imieniu Międzynarodowego Trybunału Karnego
         Pelo Tribunal Penal Internacional
         Za Medzinárodný trestný súd
         Za Mednarodno Kazensko Sodišče
         Kansainvälisen rikostuomioistuimen puolesta
         För Internationella brottmålsdomstolen

   ΠΑΡΑΡΤΗΜΑ

               1.

               Σε περίπτωση που όργανο του Δικαστηρίου ζητεί διαβαθμισμένες πληροφορίες της ΕΕ κατά την έννοια του άρθρου 34 του καταστατικού, οι πληροφορίες αυτές μπορούν να κοινολογούνται μόνο σύμφωνα με τους κανονισμούς ασφαλείας του Συμβουλίου (1).
               Για τους σκοπούς της παρούσας συμφωνίας, ως διαβαθμισμένες πληροφορίες νοούνται πληροφορίες (δηλαδή γνώσεις που μπορούν να γνωστοποιούνται υπό οιαδήποτε μορφή) ή υλικό που απαιτείται να προφυλάσσεται από μη επιτρεπόμενη κοινολόγηση και στις οποίες έχει αποδοθεί διαβάθμιση ασφαλείας (εφεξής «διαβαθμισμένες πληροφορίες»).
               Ειδικότερα:

                           i)

                           το Δικαστήριο διασφαλίζει ότι οι διαβαθμισμένες πληροφορίες της ΕΕ που του κοινολογούνται διατηρούν τη διαβάθμιση ασφαλείας την οποία έχει καθορίσει η ΕΕ και διαφυλάσσει τις εν λόγω πληροφορίες σε επίπεδο προστασίας ισοδύναμο με το προβλεπόμενο από τους κανονισμούς ασφαλείας του Συμβουλίου. Εν προκειμένω, το Δικαστήριο παρέχει την απαιτούμενη από την ΕΕ προστασία σύμφωνα με τους κανόνες, τα μέτρα και τις διαδικασίες που θεσπίζονται δυνάμει της παραγράφου 4·

                           ii)

                           το Δικαστήριο δεν χρησιμοποιεί τις διαβαθμισμένες πληροφορίες που του κοινολογεί η ΕΕ για σκοπούς άλλους από εκείνους για τους οποίους έχουν κοινολογηθεί στο Δικαστήριο οι συγκεκριμένες διαβαθμισμένες πληροφορίες και έγγραφα της ΕΕ·

                           iii)

                           το Δικαστήριο δεν κοινολογεί τις εν λόγω πληροφορίες και έγγραφα σε τρίτους χωρίς την προηγούμενη έγγραφη συγκατάθεση της ΕΕ σύμφωνα με την αρχή της συγκατάθεσης της πηγής προέλευσης, όπως καθορίζεται στους κανονισμούς ασφαλείας του Συμβουλίου·

                           iv)

                           το Δικαστήριο διασφαλίζει ότι η πρόσβαση στις διαβαθμισμένες πληροφορίες της ΕΕ που του κοινολογούνται, επιτρέπεται μόνο στα πρόσωπα τα οποία απαιτείται να λάβουν γνώση·

                           v)

                           το Δικαστήριο διασφαλίζει ότι όλα τα πρόσωπα τα οποία, κατά την εκτέλεση των επίσημων καθηκόντων τους, απαιτείται να έχουν πρόσβαση, ή λόγω των καθηκόντων ή των αρμοδιοτήτων τους τούς επιτρέπεται η πρόσβαση, σε πληροφορίες που φέρουν διαβάθμιση «CONFIDΕΝΤΙΕL UE» και υψηλότερη, έχουν υποστεί τον δέοντα έλεγχο ασφαλείας πριν να τους επιτραπεί η πρόσβαση σε αυτές τις πληροφορίες, σύμφωνα με ρυθμίσεις οι οποίες θα θεσπισθούν βάσει αντικειμενικών κριτηρίων και δυνάμει της παραγράφου 4·

                           vi)

                           το Δικαστήριο διασφαλίζει ότι, πριν να επιτραπεί η πρόσβαση σε διαβαθμισμένες πληροφορίες της ΕΕ, όλα τα πρόσωπα, τα οποία ζητούν πρόσβαση στις εν λόγω πληροφορίες, έχουν ενημερωθεί σχετικά με τις απαιτήσεις των κανονισμών προστασίας της ασφάλειας που αφορούν τη διαβάθμιση των πληροφοριών στις οποίες θα έχουν πρόσβαση και συμμορφώνονται προς τις απαιτήσεις αυτές·

                           vii)

                           λαμβάνοντας υπόψη το επίπεδο διαβάθμισής τους, οι διαβαθμισμένες πληροφορίες της ΕΕ διαβιβάζονται στο Δικαστήριο με διπλωματικό σάκο, στρατιωτικό ταχυδρομείο, ασφαλείς ταχυδρομικές υπηρεσίες, ασφαλείς τηλεπικοινωνίες ή με αυτοπρόσωπη μεταφορά. Το Δικαστήριο κοινοποιεί εκ των προτέρων στη Γενική Γραμματεία του Συμβουλίου της ΕΕ την ονομασία και τη διεύθυνση του φορέα που είναι αρμόδιος για την ασφάλεια των διαβαθμισμένων πληροφοριών, καθώς και τις ακριβείς διευθύνσεις στις οποίες πρέπει να διαβιβασθούν οι πληροφορίες και διασφαλίζει ότι οι παραλήπτες έχουν υποστεί τον δέοντα έλεγχο ασφαλείας·

                           viii)

                           το Δικαστήριο διασφαλίζει ότι όλοι οι χώροι, οι περιοχές, τα κτίρια, τα γραφεία, οι αίθουσες, τα συστήματα επικοινωνιών και πληροφοριών, κ.ο.κ., στα οποία φυλάσσονται ή/και χρησιμοποιούνται διαβαθμισμένες πληροφορίες της ΕΕ, προστατεύονται με ενδεδειγμένα υλικά μέτρα ασφαλείας, σύμφωνα με τις ρυθμίσεις οι οποίες θα θεσπισθούν δυνάμει της παραγράφου 4·

                           ix)

                           το Δικαστήριο διασφαλίζει ότι τα διαβαθμισμένα έγγραφα της ΕΕ που του κοινολογούνται καταγράφονται, κατά την παραλαβή τους, σε ειδικό μητρώο. Το Δικαστήριο διασφαλίζει ότι τα αντίγραφα των κοινολογηθέντων διαβαθμισμένων εγγράφων της ΕΕ, τα οποία, ενδεχομένως, κάνει ο παραλήπτης φορέας, ο αριθμός των αντιγράφων και η διανομή τους, καταγράφονται σε αυτό το ειδικό μητρώο. Το Δικαστήριο κοινοποιεί στην ΕΕ την ημερομηνία επιστροφής αυτών των εγγράφων στην ΕΕ ή παρέχει πιστοποιητικό καταστροφής τους·

                           x)

                           το Δικαστήριο κοινοποιεί στη Γενική Γραμματεία του Συμβουλίου της ΕΕ οιαδήποτε περίπτωση κατά την οποία έχουν εκτεθεί σε κίνδυνο διαβαθμισμένες πληροφορίες της ΕΕ που του έχουν κοινολογηθεί. Σε τέτοια περίπτωση, το Δικαστήριο κινεί έρευνες και λαμβάνει ενδεδειγμένα μέτρα ώστε να αποφευχθεί η υποτροπή, σύμφωνα με τις ρυθμίσεις οι οποίες θα θεσπισθούν δυνάμει της παραγράφου 4.

               2.

               Κατά την εφαρμογή της παραγράφου 1, δεν είναι δυνατή η γενική κοινολόγηση, εκτός αν καθορισθούν και συμφωνηθούν διαδικασίες μεταξύ των μερών σχετικά με ορισμένες κατηγορίες πληροφοριών.

               3.

               Οι διαβαθμισμένες πληροφορίες της ΕΕ μπορούν να λαμβάνουν χαμηλότερη διαβάθμιση ασφαλείας ή να αποδιαβαθμίζονται πριν να κοινολογηθούν στο Δικαστήριο, σύμφωνα με τους κανονισμούς ασφαλείας του Συμβουλίου. Τα διαβαθμισμένα έγγραφα της ΕΕ που περιέχουν εθνικές διαβαθμισμένες πληροφορίες μπορεί να συμβουλεύεται μόνο προσωπικό του Δικαστηρίου που έχει υποστεί τον δέοντα έλεγχο ασφαλείας ή να λαμβάνουν χαμηλότερη διαβάθμιση ή να αποδιαβαθμίζονται και να κοινολογούνται στο Δικαστήριο με τη ρητή γραπτή συγκατάθεση της πηγής προέλευσης.

               4.

               Για την εφαρμογή της παρούσας συμφωνίας, θεσπίζονται ρυθμίσεις ασφαλείας μεταξύ των τριών αρχών που ορίζονται κατωτέρω, προκειμένου να καθορισθούν οι κανόνες για την αμοιβαία προστασία της ασφάλειας των διαβαθμισμένων πληροφοριών που υπόκεινται στην παρούσα συμφωνία:

                           α)

                           το Γραφείο Ασφαλείας του Δικαστηρίου είναι αρμόδιο για την ανάπτυξη των ρυθμίσεων ασφαλείας για την προστασία και διασφάλιση των διαβαθμισμένων πληροφοριών που παρέχονται στο Δικαστήριο δυνάμει της παρούσας συμφωνίας·

                           β)

                           το Γραφείο Ασφαλείας της Γενικής Γραμματείας του Συμβουλίου, υπό τη διεύθυνση και για λογαριασμό του Γενικού Γραμματέα του Συμβουλίου, ενεργώντας εξ ονόματος του Συμβουλίου και υπό την εξουσία του, είναι αρμόδιο για την ανάπτυξη των ρυθμίσεων ασφαλείας για την προστασία και διασφάλιση των διαβαθμισμένων πληροφοριών που παρέχονται στην ΕΕ δυνάμει της παρούσας συμφωνίας·

                           γ)

                           η Διεύθυνση Ασφαλείας της Ευρωπαϊκής Επιτροπής, ενεργώντας εξ ονόματος της Ευρωπαϊκής Επιτροπής και υπό την εξουσία της, είναι αρμόδια για την ανάπτυξη των ρυθμίσεων ασφαλείας για την προστασία των διαβαθμισμένων πληροφοριών που παρέχονται ή ανταλλάσσονται δυνάμει της παρούσας συμφωνίας εντός της Ευρωπαϊκής Επιτροπής και στις εγκαταστάσεις της·

                           δ)

                           όσον αφορά την ΕΕ, οι κανόνες αυτοί υπόκεινται στην έγκριση της Επιτροπής Ασφαλείας του Συμβουλίου.

               5.

               Τα μέρη παρέχουν αμοιβαία συνδρομή όσον αφορά την ασφάλεια των διαβαθμισμένων πληροφοριών που υπόκεινται στην παρούσα συμφωνία και τα θέματα κοινού ενδιαφέροντος. Οι διαβουλεύσεις και επιθεωρήσεις αμοιβαίας ασφάλειας πραγματοποιούνται από τις αρχές κατά τα οριζόμενα στην παράγραφο 4, με σκοπό την αξιολόγηση της αποτελεσματικότητας των ρυθμίσεων ασφαλείας, εντός του πλαισίου των αντίστοιχων αρμοδιοτήτων τους, το οποίο θα καθορισθεί σύμφωνα με την παράγραφο 4.

               6.

               Τα μέρη διαθέτουν οργανισμό ασφαλείας και προγράμματα ασφαλείας, βάσει των θεμελιωδών αρχών και ελάχιστων κανόνων ασφαλείας που εφαρμόζονται για τα συστήματα ασφαλείας των μερών, τα οποία θα θεσπισθούν σύμφωνα με την παράγραφο 4, ώστε να εξασφαλίζεται ισοδύναμο επίπεδο προστασίας των διαβαθμισμένων πληροφοριών που υπόκεινται στην παρούσα συμφωνία.

               7.

               Πριν να παρασχεθούν για πρώτη φορά διαβαθμισμένες πληροφορίες που υπόκεινται στην παρούσα συμφωνία, οι οριζόμενες στην παράγραφο 4 αρμόδιες αρχές ασφαλείας πρέπει να έχουν συμφωνήσει ότι το παραλαμβάνον μέρος είναι σε θέση να προστατεύει και να διασφαλίζει τις πληροφορίες που υπόκεινται στην παρούσα συμφωνία κατά τρόπο ο οποίος συνάδει προς τις ρυθμίσεις οι οποίες θα θεσπισθούν δυνάμει της παραγράφου 4.

               8.

               Καμία διάταξη της παρούσας συμφωνίας δεν θίγει τη δυνατότητα της ΕΕ να θέτει στη διάθεση του Δικαστηρίου πληροφορίες διαβαθμισμένες στο ανώτατο επίπεδο, υπό την επιφύλαξη ότι το Δικαστήριο εξασφαλίζει επίπεδο προστασίας ισοδύναμο με το προβλεπόμενο στους κανονισμούς ασφαλείας του Συμβουλίου.

      (1)  Απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (ΕΕ L 101 της 11.4.2001, σ. 1).


title: Απόφαση (ΚΕΠΠΑ) 2015/959 του Συμβουλίου, της 19η Ιουνίου 2015, για την τροποποίηση της απόφασης 2014/386/ΚΕΠΠΑ σχετικά με περιοριστικά μέτρα ως απάντηση στην παράνομη προσάρτηση της Κριμαίας και της Σεβαστούπολης

text:
               20.6.2015

               EL

               Επίσημη Εφημερίδα της Ευρωπαϊκής Ένωσης

               L 156/25

         ΑΠΌΦΑΣΗ (ΚΕΠΠΑ) 2015/959 ΤΟΥ ΣΥΜΒΟΥΛΊΟΥ
   της 19η Ιουνίου 2015
   για την τροποποίηση της απόφασης 2014/386/ΚΕΠΠΑ σχετικά με περιοριστικά μέτρα ως απάντηση στην παράνομη προσάρτηση της Κριμαίας και της Σεβαστούπολης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 23 Ιουνίου 2014 το Συμβούλιο εξέδωσε την απόφαση 2014/386/ΚΕΠΠΑ (1).

               (2)

               Στις 19 Μαρτίου 2015 το Ευρωπαϊκό Συμβούλιο κατέληξε στο συμπέρασμα ότι δεν αναγνωρίζει και εξακολουθεί να καταδικάζει την παράνομη προσάρτηση της Κριμαίας και της Σεβαστούπολης από τη Ρωσική Ομοσπονδία και ότι θα παραμείνει προσηλωμένο στην πλήρη εφαρμογή της πολιτικής του για μη αναγνώριση.

               (3)

               Βάσει επανεξέτασης της απόφασης 2014/386/ΚΕΠΠΑ, τα περιοριστικά μέτρα θα πρέπει να ανανεωθούν μέχρι τις 23 Ιουνίου 2016.

               (4)

               Η απόφαση 2014/386/ΚΕΠΠΑ θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η δεύτερη παράγραφος του άρθρου 5 της απόφασης 2014/386/ΚΕΠΠΑ του Συμβουλίου αντικαθίσταται από το ακόλουθο κείμενο:

      «Η παρούσα απόφαση εφαρμόζεται μέχρι τις 23 Ιουνίου 2016.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Έγινε στ, 19 Ιουνίου 2015.

            Για το Συμβούλιο

            Ο Πρόεδρος

         J. REIRS

      (1)  Απόφαση 2014/386/ΚΕΠΠΑ του Συμβουλίου, της 23ης Ιουνίου 2014, σχετικά με περιοριστικά μέτρα ως απάντηση στην παράνομη προσάρτηση της Κριμαίας και της Σεβαστούπολης (ΕΕ L 183 της 24.6.2014, σ. 70).


title: 2010/74/: Απόφαση της Επιτροπής, της 4ης Φεβρουαρίου 2010 , σχετικά με την τροποποίηση της απόφασης 2005/629/ΕΚ για την ίδρυση της Επιστημονικής, Τεχνικής και Οικονομικής Επιτροπής Αλιείας

text:
               10.2.2010

               EL

               Επίσημη Εφημερίδα της Ευρωπαϊκής Ένωσης

               L 37/52

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Φεβρουαρίου 2010
   σχετικά με την τροποποίηση της απόφασης 2005/629/ΕΚ για την ίδρυση της Επιστημονικής, Τεχνικής και Οικονομικής Επιτροπής Αλιείας
   (2010/74/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1), και ιδίως το άρθρο 33 παράγραφος 1,
   Εκτιμώντας τα ακόλουθα:

               (1)

               Με την απόφαση 2005/629/ΕΚ της Επιτροπής (2) ιδρύθηκε η Επιστημονική, Τεχνική και Οικονομική Επιτροπή Αλιείας («ΕΤΟΕΑ»), η οποία παρέχει στην Επιτροπή άκρως ειδικευμένες επιστημονικές συμβουλές.

               (2)

               Η απόφαση 2005/629/ΕΚ καθορίζει τις διαδικασίες για τον διορισμό των μελών της ΕΤΟΕΑ, τη θητεία των μελών της, τις προσκλήσεις εξωτερικών εμπειρογνωμόνων, τη σύσταση ομάδων εργασίας, καθώς και τις διαδικασίες θέσπισης του εσωτερικού κανονισμού της ΕΤΟΕΑ. Οι διαδικασίες αυτές πρέπει να απλουστευθούν, ώστε να είναι δυνατή η λήψη των διοικητικών αποφάσεων στο κατάλληλο επίπεδο.

               (3)

               Για να αποφεύγεται η σύγχυση με τα ημερήσια επιδόματα που καταβάλλονται στους εμπειρογνώμονες του ιδιωτικού τομέα οι οποίοι προσκαλούνται από την Επιτροπή, τα πρόσθετα επιδόματα που χορηγούνται σύμφωνα με την απόφαση 2005/629/ΕΚ στα μέλη της ΕΤΟΕΑ και στους εξωτερικούς εμπειρογνώμονες που συμμετέχουν στις συνεδριάσεις της ΕΤΟΕΑ πρέπει να καλούνται «αποζημίωση».

               (4)

               Επομένως, πρέπει να τροποποιηθεί ανάλογα η απόφαση 2005/629/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η απόφαση 2005/629/ΕΚ τροποποιείται ως εξής:

               1.

               Στο άρθρο 4 η παράγραφος 1 αντικαθίσταται από το ακόλουθο κείμενο:
               «1.   Η Επιτροπή διορίζει τα μέλη της ΕΤΟΕΑ από κατάλογο κατάλληλων υποψηφίων. Ο κατάλογος αυτός καταρτίζεται μετά τη δημοσίευση ανοικτής πρόσκλησης υποβολής αιτήσεων στον ιστότοπο της Επιτροπής.».

               2.

               Στο άρθρο 7, οι λέξεις «κατόπιν εγκρίσεως της Επιτροπής» αντικαθίστανται από τις λέξεις «μετά από διαβούλευση με την αρμόδια για τον φάκελο υπηρεσία της Επιτροπής».

               3.

               Στο άρθρο 8, οι λέξεις «κατόπιν εγκρίσεως της Επιτροπής» αντικαθίστανται από τις λέξεις «μετά από διαβούλευση με την αρμόδια για το φάκελο υπηρεσία της Επιτροπής».

               4.

               Το άρθρο 9 τροποποιείται ως εξής:

                           α)

                           η επικεφαλίδα αντικαθίσταται από το ακόλουθο κείμενο:
                           «Επιστροφές εξόδων και αποζημιώσεις»·

                           β)

                           η παράγραφος 1 αντικαθίσταται από το ακόλουθο κείμενο:
                           «1.   Τα μέλη της ΕΤΟΕΑ και οι εξωτερικοί εμπειρογνώμονες δικαιούνται αποζημίωσης για τη συμμετοχή τους στις δραστηριότητες της ΕΤΟΕΑ, όπως προβλέπεται στο παράρτημα.».

               5.

               Το άρθρο 10 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Πριν από τη διοργάνωση συνόδων της ολομέλειας της ΕΤΟΕΑ και των οικείων ομάδων εργασίας, η ΕΤΟΕΑ διαβουλεύεται με την αρμόδια για το φάκελο υπηρεσία της Επιτροπής.»·

                           β)

                           η παράγραφος 3 αντικαθίσταται από το ακόλουθο κείμενο:
                           «3.   Κατόπιν αιτήσεως της αρμόδιας για το φάκελο υπηρεσίας της Επιτροπής, εμπειρογνώμονες οι οποίοι δεν είναι μέλη της ΕΤΟΕΑ μπορούν να προσκαλούνται να συμμετάσχουν σε συνεδριάσεις της ΕΤΟΕΑ και στις οικείες ομάδες εργασίας.».

               6.

               Στο άρθρο 11 παράγραφος 1, οι λέξεις «κατόπιν εγκρίσεως της Επιτροπής» αντικαθίστανται από τις λέξεις «μετά από διαβούλευση με την αρμόδια για το φάκελο υπηρεσία της Επιτροπής».

               7.

               Το παράρτημα αντικαθίσταται από το κείμενο του παραρτήματος της παρούσας απόφασης.

      Βρυξέλλες, 4 Φεβρουαρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 358 της 31.12.2002, σ. 59.

      (2)  ΕΕ L 225 της 31.8.2005, σ. 18.

      ΠΑΡΑΡΤΗΜΑ

            «ΠΑΡΑΡΤΗΜΑ

               ΑΠΟΖΗΜΙΩΣΕΙΣ

            Τα μέλη της ΕΤΟΕΑ και οι εξωτερικοί εμπειρογνώμονες δικαιούνται των ακόλουθων αποζημιώσεων για τη συμμετοχή τους στις δραστηριότητες της ΕΤΟΕΑ:

                        —

                        Συμμετοχή σε συνόδους ολομέλειας της ΕΤΟΕΑ και σε ομάδες εργασίας της ΕΤΟΕΑ

                                    EUR ανά πλήρη ημέρα

                                    Σύνοδοι ολομέλειας της ΕΤΟΕΑ

                                    Ομάδες εργασίας της ΕΤΟΕΑ

                                    Πρόεδρος

                                    300

                                    300

                                    Αντιπρόεδρος (1)

                                    300

                                    0

                                    Άλλος συμμετέχων

                                    250

                                    250

                              Σε περίπτωση συμμετοχής αποκλειστικά κατά τη διάρκεια ενός πρωινού ή απογεύματος, η αποζημίωση ανέρχεται στο 50 % της αποζημίωσης για πλήρη ημέρα.

                        —

                        Εκθέσεις

                                    EUR

                                    Γνωμοδοτήσεις της ΕΤΟΕΑ σε συνόδους ολομέλειας ή με αλληλογραφία (2)

                                    Προπαρασκευαστικές εκθέσεις (3) πριν από συνόδους ολομέλειας και συνεδριάσεις ομάδων εργασίας της ΕΤΟΕΑ

                                    Εισηγητής

                                    300

                                    300 (4)

         (1)  Προβλέπεται μόνο σε συνόδους ολομέλειας της ΕΤΟΕΑ.

         (2)  Αποζημίωση που καταβάλλεται για τη σύνταξη της γνωμοδότησης.

         (3)  Περιλήψεις, έρευνες, και πληροφορίες σχετικά με το ιστορικό υποθέσεων.

         (4)  Η αποζημίωση πρέπει να καταβάλλεται βάσει του χρονικού πλαισίου που αποφασίζεται από την Επιτροπή, όπως προσδιορίζεται στην προηγούμενη γραπτή συμφωνία της, με ανώτατο όριο τις 15 ημέρες. Ωστόσο, η Επιτροπή μπορεί να αποφασίσει, εάν το κρίνει αναγκαίο, να αυξήσει τον αριθμό των ημερών. »


               19.2.2016

               EL

               Επίσημη Εφημερίδα της Ευρωπαϊκής Ένωσης

               C 65/180

         P7_TA(2013)0236
   Αίτηση άρσης της βουλευτικής ασυλίας του Jacek Olgierd Kurski
   Απόφαση του Ευρωπαϊκού Κοινοβουλίου της 11ης Ιουνίου 2013 σχετικά με την αίτηση άρσης της ασυλίας του Jacek Olgierd Kurski (2013/2019(IMM))
   (2016/C 065/26)

      Το Ευρωπαϊκό Κοινοβούλιο,

               —

               έχοντας υπόψη την αίτηση άρσης της ασυλίας του Jacek Olgierd Kurski, που διαβιβάστηκε στις 16 Ιανουαρίου 2013 από τον Γενικό Εισαγγελέα της Δημοκρατίας της Πολωνίας, σε συνδυασμό με αίτηση με ημερομηνία 2 Ιανουαρίου 2013 του Προϊσταμένου της Υπηρεσίας Πρόληψης Αδικημάτων της Εθνικής Αστυνομικής Διεύθυνσης, ενεργούντος κατ' εξουσιοδότηση του Αρχηγού της Αστυνομίας και η οποία ανακοινώθηκε στην ολομέλεια στις 4 Φεβρουαρίου 2013,

               —

               αφού άκουσε τον Jacek Olgierd Kurski, σύμφωνα με το άρθρο 7 παράγραφος 3 του Κανονισμού του,

               —

               έχοντας υπόψη το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία,

               —

               έχοντας υπόψη τις από 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010 και 6 Σεπτεμβρίου 2011 αποφάσεις του Δικαστηρίου της Ευρωπαϊκής Ένωσης (1),

               —

               έχοντας υπόψη το άρθρο 105 Συντάγματος της Δημοκρατίας της Πολωνίας και τα άρθρα 7, 7β(1) και 7γ, σε συνδυασμό με το άρθρο 10β, του πολωνικού νόμου της 9ης Μαΐου 1996 σχετικά με την άσκηση της εντολής του βουλευτή ή γερουσιαστή,

               —

               έχοντας υπόψη το άρθρο 6 παράγραφος 2 και το άρθρο 7 του Κανονισμού του,

               —

               έχοντας υπόψη την έκθεση της Επιτροπής Νομικών Θεμάτων (Α7-0187/2013),

               Α.

               λαμβάνοντας υπόψη ότι ο Γενικός Εισαγγελέας της Δημοκρατίας της Πολωνίας ζήτησε την άρση της βουλευτικής ασυλίας του βουλευτή του Ευρωπαϊκού Κοινοβουλίου, Jacek Olgierd Kurski, σε σχέση με ενδεχόμενη δίωξη που αφορά εικαζόμενο αδίκημα·

               Β.

               λαμβάνοντας υπόψη ότι, σύμφωνα με το άρθρο 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, οι βουλευτές απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·

               Γ.

               λαμβάνοντας υπόψη ότι το άρθρο 105 παράγραφος 2 του Συντάγματος της Δημοκρατίας της Πολωνίας προβλέπει ότι, όσο διαρκεί η κοινοβουλευτική περίοδος, ο βουλευτής δεν διώκεται ποινικά χωρίς προηγούμενη άδεια του Σώματος·

               Δ.

               λαμβάνοντας υπόψη ότι ο Jacek Olgierd Kurski κατηγορείται ότι διέπραξε τροχαία παράβαση σύμφωνα με το άρθρο 92 παράγραφος 1 του νόμου της 20ής Μαΐου 1971 περί θεσπίσεως Κώδικα Αδικημάτων (Πολωνική Εφημερίδα Νόμων 2010, αριθ. 46, σημείο 275, όπως τροποποιήθηκε)·

               Ε.

               λαμβάνοντας υπόψη ότι η εικαζόμενη πράξη δεν τελεί σε άμεση και προφανή συνάρτηση με τα κοινοβουλευτικά καθήκοντα του Jacek Olgierd Kurski υπό την ιδιότητά του ως βουλευτή στο Ευρωπαϊκό Κοινοβούλιο, ούτε συνιστά γνώμη εκφρασθείσα ή ψήφο δοθείσα κατά την άσκηση των καθηκόντων αυτών, υπό την έννοια του άρθρου 8 του πρωτοκόλλου αριθ. 7 περί προνομίων και ασυλιών της Ευρωπαϊκής Ένωσης·

               ΣΤ.

               λαμβάνοντας υπόψη ότι, προδήλως, η κατηγορία ουδόλως σχετίζεται με την ιδιότητα του Jacek Olgierd Kurski ως βουλευτή του Ευρωπαϊκού Κοινοβουλίου·

               Ζ.

               λαμβάνοντας υπόψη ότι δεν υφίστανται υπόνοιες ότι η δίωξη ασκείται με σκοπό να παρακωλυθεί η πολιτική δραστηριότητα του βουλευτή (fumus persecutionis)·

               1.

               αποφασίζει να άρει την ασυλία του Jacek Olgierd Kurski·

               2.

               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής στον Γενικό Εισαγγελέα της Δημοκρατίας της Πολωνίας και στον Jacek Olgierd Kurski.

      (1)  Απόφαση της 12ης Μαΐου 1964 στην υπόθεση 101/63 Wagner κατά Fohrmann και Krier, Συλλογή 1964, σελ. 195, απόφαση της 10ης Ιουλίου 1986 στην υπόθεση 149/85 Wybot κατά Faure κ.α., Συλλογή 1986, σελ. 2391, απόφαση της 15ης Οκτωβρίου 2008 στην υπόθεση T-345/05 Mote κατά Κοινοβουλίου, Συλλογή 2008, σελ. II-2849, απόφαση της 21ης Οκτωβρίου 2008 στις συνεκδικασθείσες υποθέσεις C-200/07 και C-201/07 Marra κατά De Gregorio και Clemente, Συλλογή 2008, σελ. I-7929, απόφαση της 19ης Μαρτίου 2010 στην υπόθεση T-42/06 Gollnisch κατά Κοινοβουλίου, Συλλογή 2010, σελ. ΙΙ-1135 και απόφαση της 6ης Σεπτεμβρίου 2011 στην υπόθεση C-163/10 Patriciello, Συλλογή 2011, σελ. Ι-7565.


Avis juridique important

|

32002D0653

2002/653/ΕΚ: Απόφαση του Συμβουλίου, της 12ης Ιουλίου 2002, περί τροποποιήσεως του πρωτοκόλλου περί του οργανισμού του Δικαστηρίου των Ευρωπαϊκών Κοινοτήτων

Επίσημη Εφημερίδα αριθ. L 218 της 13/08/2002 σ. 0001 - 0001

Απόφαση του Συμβουλίουτης 12ης Ιουλίου 2002περί τροποποιήσεως του πρωτοκόλλου περί του οργανισμού του Δικαστηρίου των Ευρωπαϊκών Κοινοτήτων(2002/653/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:Τη συνθήκη για την ίδρυση της Ευρωπαϊκής Κοινότητας, και ιδίως το άρθρο 245 δεύτερο εδάφιο,την αίτηση του Δικαστηρίου της 17ης Οκτωβρίου 2001,τη γνώμη της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:Πρέπει να προβλεφθεί η δυνατότητα συμμετοχής τρίτων κρατών στις διαδικασίες εκδόσεως προδικαστικής αποφάσεως ενώπιον του Δικαστηρίου, οσάκις μια συμφωνία που έχει συναφθεί από το Συμβούλιο με ένα ή περισσότερα τρίτα κράτη και αφορά συγκεκριμένο τομέα προβλέπει ότι τα κράτη αυτά έχουν τη δυνατότητα να υποβάλλουν υπομνήματα ή γραπτές παρατηρήσεις στις περιπτώσεις στις οποίες υποβάλλεται στο Δικαστήριο από δικαστήριο κράτους μέλους προδικαστικό ερώτημα που εμπίπτει στον τομέα εφαρμογής της συμφωνίας,ΑΠΟΦΑΣΙΖΕΙ:Άρθρο 1Στο άρθρο 20 του πρωτοκόλλου περί του οργανισμού του Δικαστηρίου των Ευρωπαϊκών Κοινοτήτων προστίθεται το ακόλουθο εδάφιο: "Οσάκις μια συμφωνία που έχει συναφθεί από το Συμβούλιο με ένα ή περισσότερα τρίτα κράτη και αφορά συγκεκριμένο τομέα προβλέπει ότι τα κράτη αυτά έχουν τη δυνατότητα να υποβάλλουν υπομνήματα ή έγγραφες παρατηρήσεις στις περιπτώσεις στις οποίες στο Δικαστήριο υποβάλλεται από δικαστήριο κράτους μέλους προδικαστικό ερώτημα που εμπίπτει στον τομέα εφαρμογής της συμφωνίας, η απόφαση του εθνικού δικαστηρίου που περιέχει το ερώτημα κοινοποιείται επίσης στα ενδιαφερόμενα τρίτα κράτη, τα οποία μπορούν, εντός προθεσμίας δύο μηνών από της κοινοποιήσεως, να καταθέσουν υπομνήματα ή έγγραφες παρατηρήσεις στο Δικαστήριο".Άρθρο 2Η παρούσα απόφαση παράγει αποτελέσματα την ημερομηνία της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 12 Ιουλίου 2002.Για το ΣυμβούλιοΟ ΠρόεδροςT. Pedersen(1) Γνώμη που διατυπώθηκε στις 22 Φεβρουαρίου 2002 (δεν έχεί ακόμη δημοσιευθεί στην Επίσημη Εφημερίδα).(2) Γνώμη που διατυπώθηκε στις 14 Μαΐου 2002 (δεν έχεί ακόμη δημοσιευθεί στην Επίσημη Εφημερίδα).


Avis juridique important

|

31964D0732

64/732/EOK: Απόφαση του Συμβουλίου της 23ης Δεκεμβρίου 1963 περί συνάψεως συμφωνίας συνδέσεως μεταξύ της Ευρωπαϊκής Οικονομικής Κοινότητας και της Τουρκίας

Επίσημη Εφημερίδα αριθ. 217 της 29/12/1964 σ. 3685 - 3686 Ελληνική ειδική έκδοση: Κεφάλαιο 11 τόμος 1 σ. 0048  Ισπανική ειδική έκδοση: Κεφάλαιο 11 τόμος 1 σ. 0018  Πορτογαλική ειδική έκδοση : Κεφάλαιο 11 τόμος 1 σ. 0018

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Δεκεμβρίου 1963 περί συνάψεως συμφωνίας συνδέσεως μεταξύ της Ευρωπαϊκής Οικονομικής Κοινότητος και της ΤουρκίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 238,  τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας, που υπεγράφη στην Άγκυρα στις 12 Σεπτεμβρίου 1963,  τη διαβούλευση με την Ευρωπαϊκή Συνέλευση της 28ης Νοεμβρίου 1963(1),  ΑΠΟΦΑΣΙΖΕΙ:   Άρθρο 1  Συνάπτονται, εγκρίνονται και επικυρώνονται εξ ονόματος της Κοινότητος, η συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας και τα πρωτόκολλα αυτής, καθώς και οι δηλώσεις που προσαρτώνται στην τελική πράξη, η οποία  υπεγράφη στην Άγκυρα στις 12 Σεπτεμβρίου 1963.   Άρθρο 2  Ο πρόεδρος του Συμβουλίου προβαίνει, κατ' εφαρμογή του άρθρου 31 παράγραφος 2 της συμφωνίας συνδέσεως, στην κοινοποίηση της παρούσης αποφάσεως.  Έγινε στις Βρυξέλλες, στις 23 Δεκεμβρίου 1963.  Για το Συμβούλιο Ο Πρόεδρος L. DE BLOCK  (1) ΕΕ αριθ. 182 της 12.12.1963, σ. 2906/63.


title: Απόφαση (ΕΕ) 2017/101 της Ευρωπαϊκής Κεντρικής Τράπεζας, της 11ης Ιανουαρίου 2017, που τροποποιεί την απόφαση ΕΚΤ/2014/40 σχετικά με την εφαρμογή του τρίτου προγράμματος αγοράς καλυμμένων ομολογιών (ΕΚΤ/2017/2)

text:
               20.1.2017

               EL

               Επίσημη Εφημερίδα της Ευρωπαϊκής Ένωσης

               L 16/53

         ΑΠΌΦΑΣΗ (ΕΕ) 2017/101 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 11ης Ιανουαρίου 2017
   που τροποποιεί την απόφαση ΕΚΤ/2014/40 σχετικά με την εφαρμογή του τρίτου προγράμματος αγοράς καλυμμένων ομολογιών (ΕΚΤ/2017/2)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερο εδάφιο, σε συνδυασμό με το άρθρο 3.1 πρώτη περίπτωση και το άρθρο 18.1,
   Εκτιμώντας τα ακόλουθα:

               (1)

               Με την απόφαση ΕΚΤ/2014/40 (1) θεσπίστηκε το τρίτο πρόγραμμα αγοράς καλυμμένων ομολογιών (third covered bond purchase programme, εφεξής το «πρόγραμμα CBPP3»). Παράλληλα με το πρόγραμμα αγοράς τιτλοποιημένων απαιτήσεων, το πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές και το πρόγραμμα αγοράς ομολόγων του επιχειρηματικού τομέα, το πρόγραμμα CBPP3 αποτελεί μέρος του διευρυμένου προγράμματος αγοράς στοιχείων του ενεργητικού (asset purchase programme, εφεξής το «πρόγραμμα APP»). Το πρόγραμμα APP σκοπό έχει να ενισχύσει περαιτέρω τη μετάδοση της νομισματικής πολιτικής, να βελτιώσει τη χορήγηση πιστώσεων στην οικονομία της ζώνης του ευρώ, να χαλαρώσει τους όρους δανεισμού για τα νοικοκυριά και τις επιχειρήσεις και να συμβάλει στην επαναφορά των ρυθμών πληθωρισμού σε επίπεδα κάτω, αλλά πλησίον του 2 % μεσοπρόθεσμα, ακολούθως προς τον πρωταρχικό στόχο της Ευρωπαϊκής Κεντρικής Τράπεζας (ΕΚΤ) για διατήρηση της σταθερότητας των τιμών.

               (2)

               Η αγορά στοιχείων του ενεργητικού βάσει του προγράμματος APP συνιστά αναλογικό μέτρο περιορισμού των κινδύνων όσον αφορά τις προοπτικές για τις εξελίξεις στις τιμές, καθώς θα χαλαρώσει περαιτέρω τις νομισματικές και χρηματοπιστωτικές συνθήκες, μεταξύ άλλων και στο πλαίσιο του δανεισμού των μη χρηματοοικονομικών εταιρειών και των νοικοκυριών της ζώνης του ευρώ, στηρίζοντας έτσι τη συνολική κατανάλωση και την επενδυτική δαπάνη στη ζώνη του ευρώ, συμβάλλοντας, εντέλει, στην επάνοδο των ρυθμών του πληθωρισμού σε επίπεδα κάτω, αλλά πλησίον του 2 % μεσοπρόθεσμα. Το πρόγραμμα APP συνάδει πλήρως με τις υποχρεώσεις των κεντρικών τραπεζών του Ευρωσυστήματος βάσει των Συνθηκών, περιλαμβανομένης της απαγόρευσης της νομισματικής χρηματοδότησης, και δεν εμποδίζει τη λειτουργία του Ευρωσυστήματος σύμφωνα με την αρχή της οικονομίας της ανοιχτής αγοράς με ελεύθερο ανταγωνισμό.

               (3)

               Στις 8 Δεκεμβρίου 2016 το διοικητικό συμβούλιο αποφάσισε, συμφώνως προς τον ρόλο του όσον αφορά τη διασφάλιση της σταθερότητας των τιμών, ότι θα πρέπει να γίνουν προσαρμογές σε ορισμένες παραμέτρους του προγράμματος APP προκειμένου να επιτευχθεί ο σκοπός του. Οι σκοπούμενες προσαρμογές συνάδουν με τον ρόλο του διοικητικού συμβουλίου όσον αφορά τη νομισματική πολιτική, συμμορφώνονται πλήρως με τις υποχρεώσεις των κεντρικών τραπεζών του Ευρωσυστήματος βάσει των Συνθηκών και αποτυπώνουν δεόντως παράγοντες διαχείρισης κινδύνων.

               (4)

               Ειδικότερα, ο σκοπούμενος χρονικός ορίζοντας των αγορών βάσει του προγράμματος APP θα πρέπει να επεκταθεί έως το τέλος Δεκεμβρίου 2017 ή και αργότερα, εάν χρειαστεί, και σε κάθε περίπτωση έως ότου το διοικητικό συμβούλιο παρατηρήσει διαρκή προσαρμογή της πορείας του πληθωρισμού συνεπή προς τον στόχο της επίτευξης ρυθμών πληθωρισμού κάτω, αλλά πλησίον του 2 % μεσοπρόθεσμα.

               (5)

               Η ρευστότητα που παρέχεται στην αγορά μέσω των συνδυασμένων μηνιαίων αγορών βάσει του προγράμματος APP θα πρέπει να παραμείνει στο ποσό στων 80 δισεκατ. ευρώ έως το τέλος Μαρτίου 2017. Από τον Απρίλιο του 2017 οι συνδυασμένες μηνιαίες αγορές βάσει του προγράμματος APP θα πρέπει να συνεχίσουν με ρυθμό 60 δισεκατ. ευρώ έως το τέλος Δεκεμβρίου 2017 ή και αργότερα, εάν χρειαστεί, και σε κάθε περίπτωση έως ότου το διοικητικό συμβούλιο παρατηρήσει διαρκή προσαρμογή της πορείας του πληθωρισμού συνεπή προς τον στόχο του. Εάν, στο μεταξύ, οι προοπτικές καταστούν λιγότερο ευνοϊκές ή οι χρηματοπιστωτικές συνθήκες παύσουν να υποστηρίζουν την περαιτέρω πρόοδο προς μια διαρκή προσαρμογή της πορείας του πληθωρισμού, το διοικητικό συμβούλιο προτίθεται να αυξήσει το μέγεθος και/ή τη διάρκεια του προγράμματος.

               (6)

               Προκειμένου να διασφαλίζεται συνεχής ομαλή διεκπεραίωση των αγορών βάσει του προγράμματος APP κατά τον σκοπούμενο χρονικό ορίζοντα, οι αγορές τίτλων βάσει του προγράμματος APP με απόδοση στη λήξη χαμηλότερη από το επιτόκιο διευκόλυνσης αποδοχής καταθέσεων της ΕΚΤ θα πρέπει να επιτρέπονται στον βαθμό του αναγκαίου.

               (7)

               Για τους λόγους αυτούς, η απόφαση ΕΚΤ/2014/40 θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση
   Στο άρθρο 2 της απόφασης ΕΚΤ/2014/40 προστίθεται το ακόλουθο σημείο 7:

                  «7.

                  Επιτρέπονται οι αγορές, στην ονομαστική τους αξία, καλυμμένων ομολογιών με αρνητική απόδοση στη λήξη (ή με απόδοση «yield to worst»), εφόσον αυτή είναι ίση ή υψηλότερη του επιτοκίου διευκόλυνσης αποδοχής καταθέσεων. Επιτρέπονται οι αγορές, στην ονομαστική τους αξία, καλυμμένων ομολογιών με αρνητική απόδοση στη λήξη (ή με απόδοση «yield to worst»), όταν αυτή είναι χαμηλότερη του επιτοκίου διευκόλυνσης αποδοχής καταθέσεων, στον βαθμό του αναγκαίου.».

   Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 13 Ιανουαρίου 2017.

      Φρανκφούρτη, 11 Ιανουαρίου 2017.

            Για το διοικητικό συμβούλιο της ΕΚΤ

            Ο Πρόεδρος της ΕΚΤ

         Mario DRAGHI

      (1)  Απόφαση ΕΚΤ/2014/40, της 15ης Οκτωβρίου 2014, σχετικά με την εφαρμογή του τρίτου προγράμματος αγοράς καλυμμένων ομολογιών (ΕΕ L 335 της 22.11.2014, σ. 22).